
Ayant  acquis  il  y a plusieurs  ajinées  les  bois  gravés  de  la  Danse 

> 

Macabre  de  Troyes,  nous  en  donnons  une  nouvelle  édition  con- 
forme quant  au  texte  à Tédition  de  i^S6^  dont  l’édition  de  Jehan 
Lecocq,  Troyes,  iSSq,  était  la  copie  et  qui  fut  copiée  à son  tour 
par  Garnier,  de  Troyes,  en  1641. 

Il  y a certainement  loin  de  cette  copie  à l’original  dont  nous 
reproduisons  le  texte,  mais  l’impossibilité  de  rencontrer  les  édi- 
tions des  XV®  et  XVF  siècles,  leur  prix  élevé  dans  les  ventes  publi- 
ques, (i)  quand  par  hasard  il  s’en  présente,  nous  fait  penser  què 
notre  édition  sera  bien  accueillie  des  amateurs,  et  remplacera 
les  éditions  de  Troyes  avec  leur  langage  renouvelé  et  plus  poli  de 
notre  temps,  et  souvent  tronqué,  qui  ne  donne  qu’une  faible  idée 
de  l’original,  dont  nous  avons  conservé  soigneusement  l’orthogra- 
phe en  y ajoutant  seulement  la  ponctuation,  inconnue  ou  négligée 
au  XV"  siècle. 

(1)  Un  exemplaire  delà  Danse  Macabre;  Paris,  Gillet  Constiau,  449S,  s’est  vendu  le 
49  Avril  4862,  à la  salle  Silvestre,  4170  francs,  très-court  de  marges  et  dérelié. 

La  grande  Danse  Macabre- 


L’ACTE  U R. 


créature  roysonnable 
Qui  désires  vie  éternelle  . 
Tu  as  cy  doctrine  notable  : 
Pour  bien  finer  vie  mortelle  . 

La  dance,  macabre  s’appelle  : 

Que  chascun  à danser  apprant, 

A l’homme  et  femme  est  naturelle 
Mort  n’épargne  petit  ne  grant. 


En  ce  miroer  chascun  peut  lire 
Qui  le  convient  ainsi  danser 
Saige  est  celuy  qui  bien  si  mire 
La  mort  , le  vif  fait  avancer 
Tu  vois  les  plus  grans  commencer 
Car  il  n’est  nul  que  mort  ne  tiere  : 
C’est  piteuse  chose  y panser  . 

Tout  est  forgié  d’une  matière. 

La  grande  Danse  Macabre. 


• LE  PKEMIER  MORT.  LE  TIER  MORT. 


Entendez  ; ce  que  je  vous  dis 
Jeunes  et  vieulx  netis  et  grans 
De  jour  en  jour  selon  les  dis 
Des  sages  : vous  alez  mourans 
Car  vos  jours  vont  diminuans 
Pour  quoy  : tous  serez  trespassez 
Ceulx  qui  vivez  : devant  cent  ans 
Las  : cent  ans  seront  tost  passez, 

' LE  QUART  MORT. 

Devant  quil  soient  cent  ans  passés 
Tous  les  vivans  comme  tu  dis 
De  ce  monde  seront  passés 
En  enfer  : ou  en  paradis 
Mon  compagnon  : mais  je  te  dis. 
Peu  de  gens  sont  qui  aient  cure 
Des  tréspassez  : ne  de  nos  dis. 

Le  fait  d’eulx  : git  en  adventure. 


ous  par  divine  sentence 
Qui  vivés  en  estatz  diuers 
Tous  : danserés  ceste  danse 
Une  foys.  et  bons  : et  pervers 
Et  si  seront  mengés  de  vers 
Vos  corps  . hélas  : regardez  nous 
Mors  . pourris  . puans  . descouvers 
Comme  sommes  : tels  serez  vous. 

LE  SECOND  MORT. 

Dictes  nous  par  quelles  raisons 
Vous  ne  pensez  point  a morir 
Quant  la  mort  va  en  vos  maisons  ; 
Huy  Tung  : demain  l’autre  quérir 
Sans  qu’on  vous  puisse  secourir 
C’est  mal  vivre  : sans  y penser 
Et  troup  grant  danger  de  périr. 
Force  est  qu’il  faille  ainsi  danser. 

LE  MORT. 

ous  qui  vivez  : certainnementi 
Quoy  qu’il  tarde  ainsi  danserés  : 
Mais  quant  ? Dieu  le  scet  seulement 
Advisez  comme  vous  ferés. 

Dam  Pape  : vous  commencerés 
Comme  le  plus  digne  seigneur  : 

En  ce  point  honoré  serés 

Aux  grans  maistre  est  deu  l’honneur. 


LE  PAPE. 

Hée  : faut  il  que  la  danse  mainne 
Le  premier  : qui  suis  dieu  en  terre 
J’ay  eu  dignité  souverainne 
En  l’eglise  comme  saint  Pierre 
Et  comme  autre;  mort  me  vient  querre 
Encore  point  morir  ne  cuidasse 
Mais  la  mort  a tous  maine  guerre 
Peu  vault  honneur  que  si  tost  passe. 


LE  MORT. 

Et  vous  le  non  pareil  du  monde 
Prince  et  seigneur  grant  emperière 
Laisser  fault  la  pomme  d’or  ronde  : 
Armes  : sceptre  : timbre  : bannière. 
Je  ne  vous  lairay  pas  derrière 
Vous  ne  povez  plus  signorir 
J’en  maine  tout  c’est  ma  manière. 
Les  fils  Adam  fault  tous  morir. 

L’EMPEREUR. 

Je  ne  scay  devant  qui  j’apelle 
De  la  mort  : qu’ansi  me  demainne. 
Armé  me  fault  de  pic.  de  pelle  : 

Et  d’un  linseul  ce  mest  grant  paine 
Sur  tous  ay  eu  grandeur  mondaine  : 
Et  morir  me  fault  pour  tout  gage. 
Qu’est  ce  de  ce  mortel  demainne 
Les  grans  ne  l’ont  pas  davantage. 

LE  MORT.  le  mort. 

Venez  noble  roy  couronné 
Renommé  de  force  et’ proesse 
Jadis  fustez  environné 
De  grant  pompez  de  grant  noblesse 
Mais  maintenant  toute  hautesse 
Lesserés  : vous  n’este  pas  seul. 

Peu  arés  de  vostre  richesse. 

Le  plus  riche  n’a  qu’un  linceul. 

LE  ROY. 

Je  n’ay  point  apris  a danser , 

A danse  et  note  si  savage  ; 

Las  on  peut  veoir  et  penser 
Que  vault  orgueil,  force,  linaige. 
Mort  destruit  tout  : c’est  son  usage  : 
Aussi  tost  .le  grant  que  le  moindre 
Qui  moing  se  prise  plus  est  sage. 
En  la  fin  fault  devenir  cendre. 


ous  faites  l’esbay  se  semble 
Cardinal  : sus  legièrement 
Suivons  les  autres  tous  ensemble 
Rien  ne  vault  ébaïssement. 

Vous  avez  vescu  liaultement 
Et  en  honneur  à grant  devis  : 

Prenez  en  gré  resbatement. 

En  grant  honneur  se  pert  i’advis. 

LE  CARDINAL. 

J’ay  bien  cause  de  mesbaïr 
Quant  je  me  voy  de  cy  près  pris 
La  mort  m’est  venue  assaillir  : 

Plus  ne  vestiray.  vert  ne  gris. 

Chapeau  rouge,  chappe  de  pris 
Me  fault  laisser  a grant  destresse  : 

Je  ne  l'avoye  pas  appris. 

Toute  joye  fine  en  tristesse. 

LE  MORT. 

égal  vous  êtez  arresté  : 
Dehors  ne  irés  je  vous  affîe 
Tenez  vous  seur.  et  apresté 
Pour  morir.  je  vous  certifïie 
Que  mort  aujourd’huy  vous  deffie 
Entendez  y : c’est  voslre  fait. 

En  vie  longue  : nul  ne  si  fie. 

Le  vouloir  Dieu  doit  estre  fait. 

LE  LEGAT. 

Du  Pape  je  avoye  puissance 
Se  ne  fut  cet  empeschement  : 
D’aller  comme  légat  en  France 
Mais  faire  me  fault  autrement 
Car  morir  voi  : quant,  ou  comment. 
Ne  en  quel  lieu  : je  ne  say  pas 
Mon  Dieu  est  : qui  le  scet  seulement 
Mort  suit  l’homme  pas  après  pas. 


LE  MORT. 

Très  noble  duc  : renom  avez 
D’avoir  fait  par  votre  proesse 
Par  tout  : ou  vous  êtez  trouvez  : 
Beaulx  fais  d’ai-mcs  : et  de  noblesse. 
Monstrez  cy  vostre  ardiesse  : 

Et  dansez  pour  gaigner  le  pris. 
Après  tout  homme  la  mort  chasse. 
Les  grans  souvent  sont  premier  pris. 

LE  DUC. 

De  mort  suis  assailliz  très  fort 
Et  ne  say  tour  pour  me  delfendre 
Je  voy  que  la  mort  : le  plus  fort. 
Comme  le  fleible  : tend  à prendre. 
Que  doy  je  faire  : l’actendre 
Pacienment,  et  du  bon  cueur 
A Dieu  de  ses  biens  grâce  rendre. 
Hault  estât  n’est  pas  le  plus  seur. 

LE  MORT. 

atriarche  pour  basse  chière 
Vous  ne  pouvez  estre  quitte 
Vostre  double  croix  qu’avés  chière 
Ung  aultre  aura  : c’est  équité. 

Ne  pensez  plus  a dignité  : 

Ja  ne  serés  pape  de  Rome. 

Pour  rendre  compte  este  cité 
Folle  espérance  déçoit  l’homme. 


LE  MORT. 

C’est  de  mon  droit  que  je  vous  mainne 
A la  dance  gent  connestable. 

Les  plus  fors  corne  Charlemaigne. 

Mort  prent  : c’est  chose  véritable. 

Rien  n’y  vault  chière  espouventable 
Ne  fortes  armés  en  cest  assault 
D’un  coup  j’abas  le  plus  estable. 

Rien  n’est  d’armés  quant  mort  assault. 


LE  PATRIARCHE. 

Bien  aperçoy  que  mondain  honneur 
Ma  deceu  : pour  dire  le  voir 
Mes  joie  a torné  en  doleur  : 

Et  que  vault  tant  d’honneur  avoir  : 
Trop  hault  monter  n’est  pas  savoir 
Haulx  éstas  gaitent  gens  sans  nombre 
Mais  peu  le  veulent  parcevoir. 

A hault  monter  le  faiz  encombre. 


LE  CONNESTABLE. 

J’avoye  encor  intencion 
D’assaillir  chateau.  forteresse  : 

Et  mener  à subjection 
En  acquérant  honneur,  richesse  : 
Mais  je  voy  que  toute  proesse 
Mort  met  a bas  : c’est  grant  despit 
Tout  lui  est  ung  : doulceur  rudesse. 
Contre  la  mort  n’a  nul  respit  : 

LE  MORT. 


LE  MORT. 


^ ue  vous  tirés  la  teste  arrière 
Archevesque  : tiré  vous  près 
Avés  vous  peur  qu’on  ne  vous  tière 
Ne  doubtez  : vous  venrés  après. 

N’est  pas  toujours  la  mort  enprès 


Tout  homme  : et  le  suit  coste  à coste 
Rendre  eonvient  debtes.  et  prestz. 
Une  fois  fault  compter  à l’oste. 


Vous  qui  entre  les  grans  barons 
Avés  eu  renom  chevalier  : 
Obliez  trompettes,  clarons. 

Et  me  suivés  sans  sommeillier  : 
Les  dames  soliés  reveillier  : 

En  faisant  danser  longue  pièce. 
A autre  danse  fault  veillier 
Ce  que  l’un  fait  l’autre  dépièce. 


LARCHEYESQVE. 


LE  CnEVÂLIER. 


Las  : je  ne  say  ou  regarder 
Tant  suis  par  mort  à grant  Destroit" 
Ou  fuir  ay-je  pour  moy  aider  : 
Certes  qui  bien  la  congnoistroit 
Hors  de  raison  jamais  nistroit 
Plus  ne  gerray  en  chambre  painte. 
Morir  me  convient  c’est  le  droit. 
Quant  faire  fault  c’est  grant  contrainte: 


Or  ay-je  éslé  autorisé 
En  pleuseurs  fais  : et  bien  famé 
Des  grans.  et  des  petits  prisé 
Avec  ce  des  dames  amé. 

Ne  oncques  ne  fus  diffamé 
A la  court  de  seigneur  notable  : 
Mais  a ce  coup  suis  tout  pasmé 
Dessoubz  le  ciel  n’a  rien  estable. 

LE  MORT. 


LE  MORT. 


^antost  n’aurez  vaillant  ce  pic 
Des  biens  du  monde,  et  de  nature. 
Evesque  : de  vous  il  est  pic 
Non  ostant  votre  prélature. 

Vostrc  fait  gît  en  aventure. 

De  vos  subgés  faiilt  rendre  compte  : 

A chascun  Dieu  fera  droicture. 

N’est  pas  asseur  qui  trop  bault  monte. 


Avancé  vous  gent  escuier 
Qui  savés  de  danser  les  tours. 
Lance  pourtiés  : et  escu  hier  : 

Et  huy  vous  finerés  vos  jours. 

Il  n’est  rien  qui  ne  preigne  cours. 
Dansez  : et  panser  de  suir 
Vous  ne  pouvez  avoir  secours. 

Il  n’est  : qui  mort  puissé  fuir. 


L’ EVESQUE. 

Le  cueur  ne  me  peult  esjouir 
Des  nouvelles  que  morir  m’apporte 
Dieu  vouldra  de  tout  compte  oïr  : 
C’est  ce  que  plus  me  desconforte  : 
Le  monde  aussi  : peu  me  conforte 
Qui  tous  à la  fin  deshérite.' 

Il  retient  tout  : nul  rien  n’emporte 
Tout  ce  passe  fors  le  mérite. 


V ESCUIER. 

Puisque  mort  me  tient  en  ses  las 
Au  moins  que  je  puisse  un  mot  dire 
A dieu  déduis  : a dieu  solas  : 

A dieu  dames  plus  ne  puis  rire. 
Pensez  de  l’ame  : qui  désire 
Bepos.  ne  vous  chaille  plus  tant 
Du  corps  : que  tous  les  jours  empire 
Tous  fault  morir  on  ne  scet  quant. 

LE  MORT. 

bbé:  venez  tost  : vous  fuyez  : 
N’ayez  ja  la  chière  esbaye. 

Il  convient  que  la  mort  suyvez: 
Combien  que  moult  l’avez  baye 
Commandez  a Dieu  l’abaye  : 

Que  gros  et  gras  vous  a nourry. 

Tost  pourrirez  a peu  de  aye 
Le  plus  gras  est  premier  pourry. 

L’ÀBBÉ. 

De  cecy  n’eusse  point  envie  : 

Mais  il  convient  le  pas  passer 
Las  : or  n’ay-je  pas  en  ma  vie 
Gardez  mon  ordre  sans  casser 
Gardé  vous  de  trop  embrasser 
Vous  qui  vivez  au  demorant  ; 

Se  vous  voulez  bien  tréspasser 
On  s’avise  tard  en  mourant. 


LE  MORT. 

Bailly  qui  savez  qu’est  justice 
Et  hault  et  bas  : en  mainte  guise  : 
Pour  gouverner  toute  police. 

Venez  tantost  a ceste  assise. 

Je  vous  adjourne  de  main  mise 
Pour  rendre  compte  de  vous  fais 
Au  grant  juge  ; qui  tout  ung  prise. 
Ung  chascun  portera  son  fais. 

LE  BAILLY. 

Hée  Dieu  : vécy  dure  journée  : 

De  ce  coup  pas  ne  me  gardoye 
Or  est  la  chanse  bien  tornée  : 

Entre  juge  , honneur  avoye. 

Et  mort  fait  ravaler  ma  joye  • 

Qui  ni’a  adjourné  sans  rappel 
Je  ne  voy  plus  ne  tour  ne  voye. 
Contre  la  mort  n’a  point  d’appel. 

LE  MORT. 

aistre  : pour  vostre  regarder 
En  hault  : ne  pour  vostre  clergie 
Ne  pouvez  la  mort  retarder. 

Cy  ne  vault  rien  astrologie. 

Toute  la  généalogie 

D’Adam  qui  fut  le  premier  homme 

Mort  prent  : ce  dit  théologie. 

Tous  fault  mourir  pour  une  pomme. 


LE  MORT. 

Bourgeois  hastez  vous  sans  tarder 
Vous  n’avez  avoir  ne  richesse 
Qui  vous  puisse  de  mort  garder 
Se  des  biens  dont  eustes  largesse  : 
Aves  bien  usé  c’est  sagesse. 
D’aulruy  vient  tout  : a autruy  passe 
Fol  est  qui  d’amasser  se  blesse. 
On  ne  scet  pour  qui  on  amasse. 


L’ÂSTROLOGLENi. 


LE  BOURGEOIS. 


Pour  science  ne  pour  dégrez  : 
Ne  puis  avoir  provision. 

Car  maintenant  tous  mes  regrez 
Sont  : morir  à confession.  • 
Pour  finable  conclusion 
Je  ne  scay  rien  de  plus  descrive. 
Je  pers  cy  toute  advision. 

Qui  vouldra  bien  morir  bien  vive. 


Grant  mal  me  fait  si  tost  laissier 
Rentes  : maisons  : cens  : norritures 
Mais  pouvres  : riches  abaissier 
Tu  fais,  mort  : telle  est  ta  nature 
Sage  n’est  pas  la  créature. 

D’amer  trop  les  biens  qui  demeurent 
Au  monde  : et  son  sien  de  droiture. 
Ceulx  qui  plus  ont  : plus  enviz  meurent. 

LE  MORT. 

ire  chanoine  prébendez: 

Plus  ne  aurez  distribucion  : 
Ne  gros  : ne  vous  y actendez 
Prenez  cy  consolation 
Pour  toute  rétribucion 
Morir  vous  convient  sans  demeure 
Ja  n’y  aurez  dilation 
La  mort  vient  qu’on  ne  garde  l’heure. 

LE  CHANOINE. 

Cecy  guère  ne  me  conforte  : 

Prébendé  fus  en  mainte  église. 

Or  est  la  mort  plus  que  moy  forte 
Que  tôt  en  mainne  : c’est  sa  guise 
Blanc  surpelis  et  aumusse  grise 
Me  fault  laissier  : et  à mort  rendre. 
Que  vault  gloire  sy  tost  bas  mise. 

A bien  morir  doit  chascun  tendre. 


LE  MORT. 

Marchant  : regardez  par  deçà. 
Pleuseurs  pays  avez  cerchié 
A pîé  : et  à cheval  de  piéça  : 

Vous  n’en  serés  plus  empeschié 
Vécy  vostre  dernier  marcbié. 

Il  convient  que  par  cy  passez. 

De  tout  soing  serez  despeschié. 
Tel  convoite  qui  a assez. 

LE  MARCHANT. 

J’ay  esté  amont  et  aval 
Pour  marchander  ou  je  pouvoye 
Far  long  temps  a pié  : à cheval  : 
Mais  maintenant  pers  toute  joye 
De  tout  mon  pouvoir  acqueroye  ; 
Or  ay  je  assez,  mort  me  contraint. 
Bon  fait  aller  moyenne  voye. 

Qui  Trop  embrasse  peu  estr^int. 


12 


La  gl  ande  Danse  Macabre ^ 


LE  MORT. 

ommes  pluseurs  sont  chers  tenus 
Au  siècle,  et  en  religion. 
Lesquelx  touteffois  sont  venus 
De  gens  de  basse  condition 
La  doctrine  et  correction 
De  vous  maistre  : telx  les  a fait. 

Or  mourrez  vous  : conclusion. 

Homme  par  mort  est  tout  defTait. 

LE  MAISTRE  D ESCOLE. 

Grammaire  est  science  sans  fable  : 

De  toutes  autres  ouverture  : 

A jeunes  enfens  convenable 
Car  sans  elle  : je  vous  assure 
Que  autres  sciences  n’ont  cure 
De  entrer  en  entendement. 

Ainsi  le  veult  Dieu,  et  nature. 

Par  tout  il  fault  commencement. 


LE  MORT. 

Sur  coursier  ne  cheval  de  pris 
Homme  d’armes  ne  monterés 
Plus,  puis  que  la  mort  vous  a pris  ; 
Ad  visez  comme  vous  ferés 
Le  monde  ja  tost  laisserés 
Ne  actendez  plus  courir  la  lance 
Regardez  moy  : tel  vous  serés. 

Tous  jeux  de  mort  sont  a oultrance. 

L’HOMME  D'ARMES. 

A Dieu  le  service  du  roy 
Que  soloye  faire  soir  et  main. 

De  mort  suis  prins  en  désarroy  : 
Sans  respit  jusques  a demain. 

A ceste  danse  par  la  main 
Je  suis  menez  piteusement. 

. Mort  y contraint  tout  homme  humain 
Mourir  làult  : on  ne  scet  comment. 


LE  MORT  LE  MORT. 


Sergent  qui  portez  celle  mace 
11  semble  que  vous  rebellez. 

Pour  néant  faitez  la  grimace  : 

Se  on  vous  grève  si  appeliez. 

Yous  esté  de  mort  appelez. 

Qui  lui  rebelle  il  se  déçoit. 

Les  plus  fort  sont  tost  ravaliez 
Il  n’est  fort  qu’aussi  fort  ne  soit. 

. LE  SERGENT. 

Moy  qui  suis  royal  officier  : ' 

Comme  m’ose  la  mort  frapper 
Je  fasoye  mon  office  hier 
Et  elle,  me  vient  huy  happer 
Je  ne  scay  quelle  part  eschapper  : 
Je  suis  pris  deçà  et  delà. 

Malgré  moy  me  laisse  apper  : 
Enviz  meurt  qui  appris  ne  l’à. 


omme  d’armes  plus  ne  resté 
Allez  sans  faire  resistence 
Cy  ne  pouvez  rien  conquesté. 
Vous  aussi  homme  d’astinence 
Chartreux  : prenés  en  pacience 
De  plus  vivre  n’ayez  mémoire. 

Faitez  vous  valoir  à la  danse. 

Sur  tout  homme  mort  a victoire. 

LE  CHARTREUX. 

Je  suis  au  monde  piéça  mort 
Par  quoy  de  vivre  ay  moing  envie 
la  soit  que  tout  home  craint  mort 
Puis  que  la  char  est  assouvie  : 

Plaise  a Dieu  que  l’aine  ravie 
Soit  es  cielx  après  mon  tréspas. 

C’est  tout  néant  de  ceste  vie. 

Tel  est  huy  ; qui  demain  n’est  pas. 

LE  MORT. 


LE  MORT. 


a maistre  : par  la  passerés 
^ N’ayez  ja  soing  de  vous  deffendre 
^ Plus  hommes  n’espouvanterés. 

^ Après  moine  sans  plus  actendre 
Ou  pensez  vous  : cy  fault  entendre 
Tantost  aurez  la  bouche  close. 

Homme  n’est  ; fors  que  vent  et  cendre 
Vie  d’homme  est  moult  peu  de  chose. 


LE  MOINNE. 

J’amasse  mieulx  encore  cstre 
En  cloistrc  et  faire  mon  service 
C’est  ung  lieu  dévost  et  bel  estre 
Or  ay  je  comme  fol  et  nice. 

Du  temps  passé  commis  maint  vice 
De  quoy  n’ay  pas  fait  pénitance 
Souffîsant.  Dieu  me  soit  propice 
Chascun  n’est  pas  joyeux  qui  danse. 


Usurier,  de  sens  desruglés 
Venez  tost  : et  me  regardez. 

D’usure  estes  tant  aveuglés  : 

Que  d’argent  gaignez  tout  ardez 
Mais  vous  en  serés  bien  lardez 
Car  se  Dieu  qui  est  merveilleux 
N’a  pitié  de  vous  : tout  perdez 
A tout  perdre  est  coup  périlleux. 

L’VSVRIER. 

Me  convient-il  si  tost  morir 
Ce  m’est  grant  peine  et  grévance 
Et  ne  me  pourroit  secourir 
Mon  or,  mon  argent,  ma  chevance. 
Je  vois  morir  la  mort  m’avance 
Mais  il  me  desplait  somme  toute 
Qu’est-ce  de  male  acoustumance 
Tel  a beaulx  yeux  qui  ne  voit  goûte. 


LE  POVRE  HOMME. 


Usure  est  tant  maulvaiz  péchié 
Comme  chascun  dit  : et  raconte. 

Et  cest  homme  qui  approchié 
Se  sent  de  la  mort  n’en  tient  conte 


Mesme  l’argent  qu’en  ma  main  compte 
Encore  à usure  me  preste 
11  devra  de  retour  au  compte 
N’est  pas  quitte  qui  doit  de  reste. 


La  grande  Danse  Macabre- 

LE  MORT.  LE  MORT. 

édicin  a tout  votre  orinne 
Voies  vous  icy  quamander 
Jadis  sçutes  de  médicine 
Assés  pour  pouvoir  commander. 

Or  vous  vient  la  mort  demander. 

Comme  autre  vous  convient  morir 
Vous  ny  pouvés  contremander. 

Bon  mire  est  : qui  se  scet  guérir. 

■ ^ LE  MÉDICIN. 

Long  temps  a quen  l’art  de  phisique 
J’ay  mis  toute  mon  estudie. 

J’avoye  science  et  pratique. 

Pour  guérir  mainte  maladie. 

Je  ne  scay  que  je  contredie 
Plus  n’y  vault  herbe  ny  racine 
N’autre  remède  quoy  qu’on  die 
Contre  la  mort  n’a  médicine. 


Gentil  amoureux  gent  et  frique 
Qui  vous  cuidez  de  grant  valeur 
Vous  estez  pris,  la  mort  vous  pique 
Le  monde  larés  a doleur. 

Troup  l’avez  amer  : c’est  foleur 
Et  a morir  peu  regarder 
la  tost  vous  changerés  coleur. 
Beauté  n’est  qu’imagé  farder. 

L’AMOUREUX. 

Hélas:  or  n’y  a il  secours 
Contre  mort,  a Dieu  amourettes  : 
Moult  tost  va  jeunesse  a decours 
A Dieu  chapeaux  bouqués  fleurâtes. 
A Dieu  amans  et  pucelettes  : 
Souvienne  vous  de  moy  souvent. 

Et  vous  mirez  se  sages  estes  : 

Petite  plue  abat  grant  vent. 

dvocat  sans  long  procès  faire 
Venez  vostre  cause  plaidier. 
Bien  avés  sceu  les  gens  actraire 
De  piéça  : non  pas  duy  ne  d’ier. 

Conseil  si  vous  ne  peut  aidier. 

Au  grand  iuge  vous  fault  venir 
Savoir  le  devés  sans  cuidier. 

Bon  fait  iustice  prévenir. 

L’ADVOCAT. 

C’est  bien  droit  que  raison  se  face 
Ne  ie  n’y  scay  mectre  deffence  : 

Contre  mort  n’a  respit  ne  grâce  : 

Nul  n’apelle  de  sa  sentence. 

J’ay  eu  de  l’autruy  quant  ie  y pense 
De  quoy  ie  double  estre  repris 
A craindre  est  le  iour  de  vengence 
Dieu  rendra  tout  a iuste  pris. 


LE  MORT. 

Ménestrel  qui  dansés  et  notés 
Savez  ; et  avez  beau  maintien 
Pour  faire  esiouir  sos.  et  sotes  : 

Qu’en  dicte  vous,  alons  nous  bien 
Monstrer  vous  fault  puisqu'on  vous  tien 
Aux  autres  cy  : ung  tour  de  danse 
Le  contredire  n’y  vault  rien 
Maistre  doit  monstrer  sa  science. 

LE  MENESTREL. 

De  danser  ainsi  n’eusse  cure 
Certes  très  enuiz  ie  m’en  mesle  : 

Car  de  mort  n’est  painne  plus  dure 
J’ay  mis  sub  le  banc  ma  vielle 
Plus  ne  corneray  sauterelle 
N’autre  danse  : mort  m’en  retieat 
Il  me  fault  obéir  a elle. 

Tel  danse  a qui  a cueur  n’en  tient. 


La  grande  Danse  Macabre^ 

LE  MORT. 

assés  curé  sans  plus  songer  : 
Je  sens  qu’estez  abandonné. 
Le  vif,  le  mort  soliés  menger 
Mais  vous  serés  aux  vers  donné. 

Vous  fûtes  iadis  ordonné 
Miroir  d’autruy.  et  exemplaire. 

De  vous  fais  serés  guirdonné.  ~ 
A toute  painne  est  deu  salaire. 


LE  MORT. 

Laboreur  qui  en  soing  et  painne 
Avez  vescu  tout  votre  temps  : 
Morir  fault  c’est  chose  certainne 
Reculler  n’y  vault  ne  contens  : 

De  mort  devés  estre  contens 
Car  de  grant  soussy  vous  délivre 
Approchez  vous  ie  vous  actens 
Folz  est  qui  cuyde  tousiours  vivre. 


LE  CURÉ. 

Veuille  ou  non  il  fault  que  me  rende 
11  n’est  homme  que  mort  n’assaille. 
Hée  : de  mes  parrosiens  ofïrende 
N’auray  iamais  : ne  funéraille , 
Devant  le  iuge  fault  que  ie  aille 
Rendre  compte  las  doloreux  : 

Or  ay  ie  grant  peur  que  ne  faille. 
Qui  Dieu  quitte  bien  est  eureux. 


LE  LABOVREÜR. 

La  mort  ay  souhaité  souuent 
Mais  volentier  ie  la  fuisse 
J’amaisse  mieulx  pluye  ou  vent 
Estre  es  vignes  ou  ie  fouisse  : 
Encor  plus  grant  plaisir  y prisse 
Car  ie  pers  de  peur  tout  propos. 
Or  n’est  il  qui  de  ce  pas  ysse. 

Au  monde  n’a  point  de  repos. 

LE  MORT. 


LE  MORT. 


romoteur  venez  à la  court 
Tantost  : et  soyez  advisé 
Respondre  le  long,  ou  le  court. 
Du  cas  qui  vous  est  imposé. 

C’est  : car  vous  este  accusé 
N’avoir  pas  tousiours  iustement 
De  vostre  office  bien  usé 
En  mal  fait  git  amendement. 

LE  PROMOTEUR. 

J’eusse  demain  receu  six  solz 
D’un  homme  qui  est  en  sentence 
Pour  consentir  qui  fut  absoulz 
Se  i’eusse  ester  à l’audience. 

Plus  ne  me  fault  penser  en  ce 
Mort  ma* soupris  en  son  embûche 
Prendre  me  fault  en  pacience 
Bien  charie  droit  qui  ne  trébuche. 


En  soussy.  peine  et  travcil 
Avez  gardé  prisons  geôlier 
Souvent  on  vous  a fait  resveil 
Cuidanz  dormir  ou  sommeillié 
Vou«  n’en  serez  plus  traveillié 
Venez  danser  sans  plus  de  plait 
Cy  est  :.ou  vous  devez  veillier 
Il  faut  morir  quand  a Dieu  plait. 

LE  GEOLIER. 

Je  lenoye  de  bons  prisonniers 
Desquelz  i’atendoye  recepvoir 
Plenne  ma  bourse  de  déniers 
Pour  despence,  et  pour  avoir 
Les  garder,  et  fait  mon  devoir 
De  les  penser  bien  loyalment. 
Quant  on  meurt  on  doit  dire  voir. 
Dieu  scet  qui  dit  vray  ou  qui  ment. 


La  grande  Danse  Macabre. 

élerin  : vous  avez  assez 
Aller  en  pèlerinage.^ 
Trauelle  estez  : et  lassez. 
Bien  appart  a vostre  visage 
C’est  cy  vostre  derrenier  vouage 
Que  bon  vous  soit  faitez  deuoir. 

La  6n  couronne  tout  ouvrage 
Selon  euure  payement  auoir. 


LE  moRt. 

Brégier  : dansez  legiérement 
Ici  n’est  pas  qu’on  doit  songer. 

Doz  brebis  sont  certainnement 
Maintenant  en  atruy  danger 
Car  vous  serez  pour  abréger 
Tost  passez,  plus  ne  pouuez  viure 
L’estât  de  l’homme  est  tost  changer. 
Qui  meurt  de  maitz  malx  est  deliuré. 


LE  PELERIN. 


LE  BERGIER. 


En  tous  temps  yuers  et  esté. 

Vouager  estoit  mon  désir. 

Or  suis  ie  par  mort  arresté 
J’en  loue  Dieu  : quant  c’est  son  plésir. 
Et  le  prie  qui  me  doint  loisir 
De  tous  mes  péchés  confesser  : 

Pour  mon  ame  en  repos  gésir. 

.Ung  iour  me  faloit  tout  lesser. 


Las  : or  demeurent  en  grant  danger 
Mes  brébis  aux  champs  sans  pastour 
Loups  effamés  pour  les  mengei' 

A ceste  heure  sont  alentour. 

Ou  pour  leur  faire  ccun  faulx  tour 
Loups  sont  maulvais  de  leur  nature. 
Son  crye  ils  fuent  puis  font  retour. 

A tous  \iuaris  la  mort  court  sure. 

aicte  voye  vous  aués  tort 
Sus  Bergier.  après  cordélier 
Souuent  auez  preschié  de  mort 
Si  vous  deuez  moing  mervellier 
la  ne  s’en  fault  esmay  Ballier 
Il  n’est  si  fort  que  mort  n’areste 
Si  fait  bon  a morir  veillier. 

A toute  heure  la  mort  est  preste. 


Petit  enfant  na  guère  né  : 

Au  monde  auras  peu  de  plaisance. 

A la  danse  seras  mené 
Comme  un  autre,  car  mort  a puissance 
Sur  tous  : du  iouRjde  la  naissance 
Convient  chascun  a mort  offrir  : 

Fol  est  qui  n’en  a cognoissance. 

Qui  plus  vit  plus  a à souffrir. 


LE  CORDELIER. 

Qu’est-ce  : que  de  viure  en  ce  monde. 

Nul  homme  a seurté  ny  demeu*re  : 

Toute  vanité  y habonde 

Puis  vient  la  mort  qu’à  tost  court  sure 

Mendicité  point  ne  me  assure 

Des  mesfais  fault  paier  l’amende. 

En  petite  heure  Dieu  labeure. 

Sage  est  le  pécheur  qui  s’amende. 


L’ENFANT. 

A.  a.  a.  ie  ne  scay  parler 
Enfant  suis  : i’ay  langue  mue. 

Hier  naquis  huy  m’en  fault  aller 
Je  ne  faiz  que  entrer  et  yssue 
Rien  n’ay  mesfait.  mais  de  peur  sue 
Prendre  en  gré  me  fault  c’est  le  mieulx 
L'ordenance  Dieu  ne  se  mue. 

Ainsi  tost  meurt  ieune  que  vieulx. 


La  grande  Danse  Macabre, 

LE  MORT. 


uidez  vous  de  mort  eschapper 
Clerc  esperdu  pour  reculer  : 

Il  ne  s’en  fault  ia  défripper. 
Tel  cuide  souuent  hault  aller 
Qu’on  voit  a cop^  tost  raualler 
Prenez  en  gré  : alons  ensemble 
Car  rien  n’y  vault  le  rebeller 
Dieu  punit  tout  quant  bon  lui  semble. 


Clerc  : point  ne  fault  faire  refus 
De  danser  : faicte  vous  valoir. 

Vous  n’estez  pas  seul  : leuez  sus 
Pour  tant  moins  voz  en  doit  chaloir. 
Venez  après  c’est  mon  voloir 
Homme  noury  en  hermitaige  : 
la  ne  vous  en  conuient  doloir 
Vie  n’est  pas  sur  héritaige. 


LE  CLERC. 

Faut  il  q’un  ieusne  clerc  seruant 
Qui  en  seruice  prent  plésir 
Pour  cuider  venir  en  auant 
Meure  si  tost  ; c’est  desplésir 
Je  suis  quitte  de  plus  choisir 
Aultre  estât,  il  faut  qu’ainsi  danse 
La  mort  m’a  pris  a son  loisir. 

Moult  remaint  de  ce  que  fol  pense. 


C’est  bien  dit  : ainsi  on  doit  dire 
Il  n’est  qui  soit  de  mort  delivre. 
Qui  mal  vit  il  aura  du  pire  : 

Si  pense  chascun  de  bien  vivre. 


LE  BERMITE. 

Pour  vie  dure  ou  solitaire 
Mort  ne  donne  de  viure  espace. 
Chascun  le  voit  si  s’en  fault  taire 
Or  requier  Dieu  q’un  don  me  face 
C’est  que  tous  mes  peschies  efface 
Bien  suis  contens  de  tous  ses  biens 
Desquelx  ia  usé  de  sa  grâce 
Qui  na  suffisance  il  na  riens. 


LE  MORT. 

Dieu  pèsera  tout  à la  livre 
Bon  y fait  penser  soir  et  main 
Meilleure  science  n’a  en  liure. 

H n’est  qui  ait  point  de  demain. 


LE  MORT. 

ux  bonnes  gens  de  villages 
Aue^mengez  la  poulalle 
But  le  vin  : faitz  grans  oultrages 
Sans  payer  denier  ne  maille 
A tout  vostre  chappeau  de  paille 
Hallebardié  : venez  avant 
Et  danserés  vaille  que  vaille 
Autant  vault  dernier  que  devant. 

LE  HALLEBARDIÉ. 

Je  crains  passer  le  passage 
De  mort,  auant  bien  ie  y regarde 
Qui  ne  le  craint  : n’est  pas  sage. 

Rien  ny  vauldroit  ma  hallebarde. 

Ne  feroit  pas  une  bombarde. 

Si  ie  me  cuidoye  defifendre. 

Ghascun  se  tienne  sur  sa  garde. 

Quant  mort  assaut  il  se  fault  rendre. 


LE  MORT. 

Que  si  dansez  n’est  que  usage 
Mon  ami  sot  : bien  vous  advient 
De  y danser  comme  plus  sage 
Tout  homme  danser  y convient 
L’escriture  si  m’en  souvient 
Dit  en  ung  pas  : qui  bien  l’entend 
L’homme  s’en  vad  point  ne  revient 
Ghascun  chose  a sa  fin  tend. 

LE  SOT. 

Or  sont  maintenant  bons  amis 
Et  dansent  icy  d’un  accord  : 
Pleuseurs  qui  estoient  ennemis 
Quant  ilz  viuoient  et  en  discord 
Mais  la  mort  les  a mis  d’acord 
La  quelle  fait  estre  tout  ung 
Sages  et  sotz  : quant  Dieu  l’acord 
Tous  mors  sont  d’un  estât  commune 


LE  ROT  MORT. 


ous  qui  en  cette  portraiture 
Veez  danser  estas  divers 
Pensez  que  humainne  nature 
Ce  n’est  fors  que  viande  à vers, 

Je  le  monstre  : qui  gis  enuers 
Si  ay  ie  esté  roy  couronnez. 

Tel  serez  vous  bons  : et  peruers. 

Tous  estas  : sont  a vers  donnés. 


Bon  y fait  penser  soir  et  main 
Le  penser  en  est  profitable. 

Tel  est  huy  : qui  mourra  demain 
Car  il  n’est  rien  plus  véritable 
Que  de  morir.  ne  moing  eslable 
Que  vie  d’homme,  on  la  parçoit 
A l’eul.  pour  quoy  n’est  pas  fable 
Fol  ne  croit  iusques  il  reçoit. 

VACTEVR. 


ien  n’est  d’homme  qui  bien  y pense 
C’est  tout  vent:  chose  transitoire. 
Chascun  le  voit  : par  cesle  danse. 
Pour  ce  vous  qui  veez  l’istoire 
Retenez  la  bien  en  mémoire. 

Car  homme  et  femme  elle  amoneste  : 
D'avoir  de  paradis  la  gloire  : 

Eureux  est  qui  es  cieulx  fait  feste. 


Mais  aquns  sont  a qui  n’en  chault 
Comme  si  ne  fut  paradis 
Ne  enfer,  hélas  ; ils  auront  chault. 

Les  liures  que  firent  iadis. 

Les  sains  : le  monstrent  en  beaux  dis. 
Aquitez  vous  que  cy  passés  : 

Et  faites  des  biens  : plus  n’en  dis 
Bienfait  vault  moult  es  trespassés. 

uisque  ainsi  est  que  la  mort  soit  certainne  : 

Plus  que  aultre  rien  terrible  et  douloureuse 
Et  que  chose  ne  peult  estre  incertainno 
Puisque  en  est  l’heure  horrible  et  angoisseuse 
Et  soit  si  briefue  et  partant  périlleuse 
Las  nostre  vie  : en  ceste  vallée  misérable. 

11  m’est  aduis  pour  le  plus  conuenable  : 

Que  nous  deuons  du  tout  entièrement 
Mectre  soub  pié  ce  monde  décepuable. 

Pour  bien  morir  et  viure  longuement. 

élesser  doit  toute  ioye  mondainne 
Et  mener  vie  humble  et  religieuse 
Qui  monter  veult  à la  très  souuercdnne 
Cité  des  cieulx,  qui  tant  est  glorieuse. 

La  contempler  doit  tousiours  l’ame  eureuse 
Qui  aime  Dieu  et  hait  euure  de  diable 
Suiure  les  bons  estre  a tous  charitable 
Soy  confesser  souvent  déuotement. 

Et  messe  ouir  qui  tant  est  profitable. 

Pour  bien  mourir  et  viure  longuement. 

roup  s’abuse  homme  qui  demainne 
Orguiel  en  luy  et  vie  ambitieuse 
Quant  il  scet  bien  que  la  mort  tout  emmainne 
Qui  vient  souuent  soudainne  et  merueilleuse. 

Mais  doit  penser  la  passion  piteuse 
Du  redempleur.  et  la  peine  doutable 
D’enfer  sans  fin.  qui  est  irréueccable. 

Le  iour  hatif  du  diuin  iugement. 

' Et  ses  péchés,  comme  saige  et  notable 
Pour  bien  morir  et  viure  longuement. 

mortel  homme  : et  ame  roisonnable 
Se  après  mort  ne  veulx  estre  dampnable 
Tu  dois  le  iour  une  fois  seulement 
Penser  du  moins  ta  fin  abhominable 
Pour  bien  morir  et  viure  longuement. 


Cy  finit  la  Danse  Macabre  des  hommes. 


Sensuit  la 

DES 


Danse  Macabre 
FEMMES. 


VA  C TE  U R. 


irez  vous  icy  mirez  femmes 
Et  mectez  vostre  affection 
A penser  a vos  pouures  âmes 
Qui  désirent  salvation. 

Cy  bas,  n’est  pas  la  mansion 
Ou  vous  devez  estre  tou  sj  ours, 

Mort  metz  tout  a destruction  : 

Grant  et  petit  meurt  tous  les  jours. 


Pour  noblesse  ne  pour  honneur 
Pour  richesse,  ou  pouureté 
Pour  estre  dame  de  valeur 
Ou  femme  de  mendicité  * 

Ne  différé  mort  équité  : 

Mais  autant  d’une  part  que  d’autre 

Sans  av(»ir  mercy  ni  pité 

Huy  prent  l’une  : et  demain  l’autre. 

enez  dames  et  damoiselles 
Du  siècle  et  de  religion 
Veufues,  mariées  et  pucelles 
Et  auties  sans  exception 
De  quelconque  condition. 

Toutes  danser  a ceste  danse 
Vous  y venrez,  vouliez  ou  non  : 

Qui  sage  est  souuent  y pense. 

LE  SECOND. 

Quoy  sont  voz  corps,  je  vous  demande 
Femmes  jolies  tant  bien  parée 
Hz  sont  pour  certain  la  viande 
Q’un  jour  sera  aux  vers  donnée. 

Des  vers  sera  donc  devorée 
Vostre  char  qui  est  fresche  et  tendre 
la  il  n’en  demourra  goullée 
Voz  vers  après  deviendront  cendre. 


Compaignon,  bonne  est  ta  raison 
De  ces  femmes  oultrecuidée, 

Que  leurs  corps  sera  venaison 
De  vers  puans  ung  jour  mengée. 

En  porroit  elles  estre  gardée 
Pour  or.  argent,  ne  rien  qui  soit  : 
Nenny.  bien  sont  doncques  abusée 
Qui  ne  s’amende  il  se  déçoit. 

LE  QUART. 

O femmes  mirez  vous  en  ung  tas 
D’ossemens  de  gens  trespassés 
Lesquelz  ont  en  divers  estas 
Au  monde  estez  leurs  temps  passés 
Et  maintenant  sont  entassés  ^ 
L’un  sur  l’autre  : gros,  et  menus. 
Ainsi  serés  : or  y pensés, 

La  char  pourrie,  les  os  tous  nus. 

oble  royne  de  beau  coursage 
Gente  et  joyeuse  a Tadvenant 
J’ay  de  parle  grant  maistre  charge 
De  vous  en  mener  maintenant 
Et  comme  bien  chose  advenant 
Geste  danse  commencerez. 

Faictez  deuoir  au  remenant 
Vcus  qui  vivez  ainsi  ferez. 


Après  madame  la  duchesse 
Yous  vien  quérir  et  pourchasser 
Ne  pensez  plus  a la  richesse 
A biens  ne  joyaulx  amasser. 
Aujourd’uy  vous  fault  trespasser 
Pour  quoy  de  vostre  vie  est  fait 
Folie  est  de  tant  embrasser. 

On.  n’emporte  que  le  bienfait. 


LA  ROYNE. 

Geste  danse  m’est  bien  nouvelle 
Et  en  ay  le  cueur  bien  surprins 
Hée  Dieu  : quelle  dure  nouuelle 
A gens  qui  ne- l’ont  pas  apprins 
Las  en  la  mort  est  tout  comprins 
Royne.  dame,  grant  ou  petite 
Les  plus  grans  sont  les  premiers  prins 
Gontre  la  mort  n’a  point  de  fuyte. 


LA  DUCHESSE. 

Je  n’ay  pas  encore  trente  ans 
Hélas  : a leure  que  commence 
A sauoir  que  c’est  de  bon  temps 
Mort  m«  vient  tollir  ma  plaisance 
Jay  des  amis,  et  grant  chevance 
Soûlas,  esbas.  gens  a deuis 
Pour  quoy  moingz  me  plaist  c’est  dance 
Gens  aisés  si  meurent  enuys. 

Gentille  femme  de  chevallier 
Que  tant  amez  déduit  de  chasse 
Les  engins  vous  fault  habiller 
Et  suiure  le  train  de  ma  trasse 
C’est  bien  chasser  quant  on  pourchasse 
Chose  a son  ame  méritoire 
Car  au  derrain  mort  tout  enchâsse  : 
Ceste  vie  est  moult  transitoire. 

LA  FEMME  DU  CHEYàHER. 

Pas  si  tost  mourir  ne  cudoye 
Et  comment  dea  : je  souppe  hier 
Sur  Terbe  verte  a la  saulsoye 
Ou  fis  mon  espervier  gayer. 

En  rien  plus  ne  se  fault  fier 
Et  qu’est  ce  des  fais  de  se  monde 
Huy  rire  demain  lermoyer. 

La  fin  de  joye  en  deul  redonde. 


r ça  ma  dame  la  régente 
Qui  auez  renom  de  bien  dire 
De  danser,  fringuer.  estre  gente 
Sur  toutes  qu’on  sauroit  eslire. 

Vous  soliez  autres  faire  rire 

Pestiez  gens  et  ralier 

Or  il  est  temps  de  vous  réduire. 

La  mort  fait  tretout  oublier. 

LA  RÉGENTE. 

Quant  me  souuient  des  tabourins 
Nopces.  festes„  harpes,  trompettes. 
Menestrelx.  doulcines.  clarins  : 

Et  des  grans  chères  que  jay  faictes 
Je  congnoiz  que  telx  entrefaictes 
En  temps  de  mort  n’ont  point  de  lieu 
Mais  tornent  en  pouures  empleites 
Tout  se  passe  fors  amer  Dieu. 

ame  abesse  vous  lesserez 
Labbaye  que  auez  bien  amée. 
Q’un  peu  des  biens  n’enporterez 
Plus  n’en  serez  dame  appelée 
Yostre  crosse  d’argent  dourée 
Une  de  voz  seurs  auera 
Qui  après  vous  sera  sacrée 
Tout  fut  aultruy  : tout  y sera. 

L’ABESSE. 

Le  seruice  hier  je  fasoye 
En  l’église  comme  abesse 
Et  ma  crosse  d’argent  portoye 
A matines  et  a la  messe 
Et  aujourd’uy  fault  que  je  lesse 
Abbaye  crosse  et  couuent 
Hée  Dieu  : ce  monde  qu’est  ce 
On  est  de  mort  sourprins  souuent. 


Dame  ployez  voz  gorgerettes 
Il  n’est  plus  temps  de  vous  farder 
Voz  toretz,  fronteaux,  et  bauetes, 

Ne  vous  poiToient  icy  aider. 
Pleuseurs  sont  déceu  par  cuider 
Que  la  mort  pour  leur  habit  flèche 
Chascun  il  deust  bien  regarder  : 

Par  habit  mainte  femme  pèche. 

LA  FEMME  DE  L’ESCUYER. 

Hée  ; qu’ay  je  meffait  ou  mesdit 
Dont  doye  souffrir  telle  perte 
Jauoye  acheté  au  landit 
Du  drap  pour  laindre  en  ecarlète 
Et  eusse  eu  une  robe  verte 
Au  premier  jour  de  l’an  qui  vient  : 
Mais  mon  emprinse  est  descouuerte  : 
Tout  ce  qu’on  pense  pas  n’auient. 

Venez  après  ma  damoiselle 
Et  serrez  tous  voz  affiquetz 
N’en  chault  se  estez  layde  ou  belle 
Cessez  vous  fault  plaît  et  quaquetz 
Plus  ne  irés  a ces  bancquetz  : 

Ou  sent  si  souef  l’eau  de  rose 
Ne  verrez  jouster  a rouquetz. 
Femmes  font  faire  moult  chose. 

LA  DAMOISELLE. 


e vous  avez  sans  fiction 
Tout  vostre  temps  servir  a Dieu 
Du  cueur  : en  la  religion 
Laquelle  vous  auoit  vestue  : 

Celui  qui  tous  biens  rétribué  \ 

Vous  compensera  loyalment 
A son  vouloir  : en  temps  et  lieu. 

Bienfait  quiert  auoir  bon  payment. 

LA  PBIEÜSE. 


Se  estoit  en  ma  religion 
Seruir  a Dieu  tout  mon  désir  : 
En  cloystre  par  déuotion 
Dire  mes  heures  a lésir. 

Or  m’est  venue  la  mort  sésir. 

Au  monde  n’ay  point  de  regré. 
Face  Dieu  de  moy  son  plésir. 
Prandre  doit  on  la  mort  en  gré. 


Que  me  vallent  mes  grans  atours 
Mes  habitz.  jeunesse,  beauté. 

Quant  tout  me  fault  lesser  en  plours 
Oultre  mon  gré  et  volenté. 

Mon  corps  sera  tantost  porté 
Aux  vers  et  a la  pourriture. 

Plus  n’en  sera  ballé  ne  chanté 
Joye  mondaine  bien  peu  dure. 


LA  MORTE, 


LA  MORTE. 


t VOUS  aussi  gente  bourgeoise 
Pour  néant  vous  excuserez 
^ II  est  force  que  chascun  voise  : 
Comme  véez  et  aduisez. 

Vos  beaux  gorgias  empesez 
N’y  font  rien,  ne  large  sainture 
Maintz  hommes  en  sont  abusez 
En  tous  estatz  il  fault  mesure. 


Femme  vefue  venez  auant 
Et  nous  auancez  de  venir 
Vous  veez  les  autres  deuant 
Il  conuient  une  fois  finir. 

C’est  belle  chose  de  tenir 
L’estât  ou  on  est  appelée 
Et  soy  toujours  bien  maintenir  : 
Vertuz  est  tout  par  tout  louée. 


LA  BOURGEOISE. 

Mes  gelz  et  colletz  de  létisse 
Ne  me  exemptent  point  de  mort 
Mais  mes  grans  joyes  et  delices. 
Me  viennent  icy  a remort. 

Ma  conscience  fort  me  mord 
Des  folies  faicles  en  jeunesse 
Qui  me  sont  a rebours  très  fort 
Joye  en  la  fin  tome  en  tristesse. 


LA  FEMME  YEFVE. 

Depuis  que  mon  mari  morut 
J’ay  eu  des  affaires  granment 
Si  non  : de  Dieu  gart  seulement  : 
Sans  que  ame  m’aye  secourut 
J’ay  des  enfans  bien  largement 
Qui  sont  jeunes  et  non  poiirueus 
Dont  j’ay  pité  : mais  nullement 
Dieu  ne  lesse  aucuns  despourueus. 

lions  oultre  gente  marchande 
Et  ne  vous  chaille  de  péser^ 

La  marchandie  qu’on  demande  : 
C’est  simplesse  d*y  plus  muser. 

A l’ame  deussez  aduiser. 

Le  temps  s’en  va  heure  après  heure 
Et  n’est  tel  que  d’en  bien  user. 

Le  mérité  et  bienfait  demeure. 


Après  ma  dame  la  halliue 
Des  quaquetz  tenus  en  l’église 
Juger  auez  par  raison  viue 
Maintes  gens  a vostre  guise 
Je  vous  signifie  main  mise 
Pour  pouuoir  d’autre  en  voz  lieu, 
Car  aujourdhuy  serez  desmise. 
Point  ne  se  fault  jouer  à Dieu. 


LA  MARCHANDE, 

Qui  gardera  mon  ouurouer 
Tendis  que  je  suis  à mal  aise  : 

Mes  gens  ne  feront  que  jouer. 

Les  biens  leur  viennent  a leur  aise. 
Adieu  ma  balance  et  ma  chaise 
Ou  j’ay  eu  les  yeulx  diligens 
Pour  plus  cher  vendre  dont  me  poise. 
Auarice  déçoit  les  gens. 


LA  BALLIVEl 

Que  femme  se  plaint  de  léger 
La  costume  n’est  pas  nouuelle  : 

Que  s’entremecte  de  juger 
Des  fais  d’auctruy  et  non  pas  d’elle 
Chascune  se  réputé  telle 
Que  ce  quelle  fait  est  bien  fait. 
Qu’oncques  mal  ne  fut  dit  par  elle. 
Il  n’est,  rien  au  monde  parfait. 

Femme  nourrie  en  mienotise 
Qui  dormez  jusques  au  disner 
On  va  chauffer  vostre  chemise 
Il  est  temps  de  vous  desjeuner. 

Vous  ne  deussez  jamais  jeûner 
Car  vous  estez  trop  maigre  et  vuide 
A demain  vous  viens  adjourner  : 

On  meurt  plus  tost  que  on  ne  cuyde. 

LA  FEMME  MIGNOTE. 

Pour  Dieu  qu’on  me  voise  quérir 
Médicin  ou  appoticaire. 

Et  comment  : il  me  fault  morir 
J’ay  mary  de  si  bon  affaire. 

Aneaulx.  robes,  ix.  ou  dix  paires. 

Ce  morceau  cy  m’est  trop  aigret 
Moult  se  passe  tost  vainne  gloire. 
Femme  en  ses  saulx  meurt  a regret. 

our  vous  monstrer  vostre  folie 
Et  qu’on  doit  sur  la  mort  veilfer: 
Ça  la  main  espousée  jolie 
Allons  nous  en  deshabiller. 

Pour  vous  ne  fault  plus  traueiller 
Car  vous  viendrez  coucher  ailleux 
On  ne  se  doit  trop  resueiller. 

Les  fais  de  Dieu  sont  merueilleux. 

VESPOUSÈE. 

En  la  journée  qu’auoye  désir 
D’auoir quelque joye  en  ma  vie: 

Je  n’ay  que  deul  et  desplaisir 
Et  si  faut  que  tantost  deuie. 

Hée  mort  : pour  quoy  as  tu  enuie 
De  moy  : qui  me  prent  si  a coup. 

Si  grant  faulte  n’ay  deseruie. 

Mais  il  fault  louer  Dieu  de  tout. 

oulce  fille  et  belle  pucelle 
Ne  vous  cliaille  ja  de  lesser 
La  misère  de  vie  mortelle 
Qui  convient  à chascun  passer. 

Car  qui  vouldroit  bien  tout  trasser 
11  na  seurté  n’arrest  en  lieu 
Fort  son  sauuement  pourchasser. 
Virginité  plait  bien  a Dieu. 

LA  PVCELLE  VIERGE. 

En  ce  siècle  jeunes  ne  vieulx 
Ne  sont  pas  en  grant  seurté 
De  larmes  sont  souuent  les  yeulx 
Plains  pour  ennuy.  ou  pouureté. 

Se  on  a une  joyeuseté 
11  vient  après  quinze  doleurs 
Pour  ung  bien  : double  aduersité. 
Plaisir  mondain  finit  en  pleurs. 


Nous  direz  vous  rien  de  nouveau. 

Ma  dame  la  théologienne, 

Du  testament  vieulx  ou  nouueau. 

Vous  véez  comme  je  vous  menne 
Et  estez  ja  fort  ancienne 
Il  fait  bon  cecy  recongnoistre 
Et  à bien  morir  mectre  paine. 

C’est  beaucop  que  de  se  congnoistre. 

LA  THÉOLOGIENNE. 

Femme  qui  de  clergie  respond 
Pour  auoir  bruit  ou  qu’on  l’escoute 
Et  des  morues  du  petit  pont 
Qui  ont  grans  yeulx  et  ne  voyent  goûte 
Sage-est  qui  rondement  si  boute 
Et  qui  trop  veult  sauoir  : est  bugle 
Le  hault  monter  souuent  cher  couste. 
Chascun  en  son  fait  est  aueugle. 

près  : nouuelle  mariée 
Qui  auez  mis  vostre  désir 
A danser,  el  estre  parée 
Pour  festes  et  nopces  choisir. 

En  dansant  je  vous  viens  saisir 
Aujourd’huy  serez  mise  en  terre. 
Mort  ne  vient  jamais  à plaisir 
Joye  s’en  va  comme  feu  de  ferre. 

LA  NOUUELLE  MARIÉE. 

Las  : demy  an  entier  n*a  pas 
Que  commence  a tenir  mesnage 
Par  quoy  si  tost  passer  le  pas 
Ne  m’est  pas  doulceur.  mais  rage. 
J’auoye  désir  en  mariage 
De  faire  et  mons  et  merueilles. 

Mais  la  mort  de  trop  près  me  charge 
Ung  peu  de  vent  abat  grans  feulles. 


Femme  grosse  prenez  loisir 
D’entendre  à vous  légèrement 
Car  huy  mourrez,  c’est  le  plaisir 
De  Dieu  et  son  commandement. 
Allons  pas  a pas  bellement 
En  getant  vostre  cueur  es  cieulx 
Et  n’ayez  peur  aucunement  : 

Dieu  ne  fait  rien  que  pour  le  mieux. 

LA  FEMME  GROSSE. 

J’aiiray  bien  petit  de  déduit 
De  mon  premier  enfantement 
Si  recommande  a Dieu  le  fruit 
Et  mon  ame  pareillement. 

Hélas,  bien  cuidoye  aultreraent 
Avoir  grant  joye  en  ma  gésine 
Mais  tout  va  bien  piteusement  : 
Fortune  tost  se  change  et  fine. 

ictez,  jeune  femme  à la  cruche 
Renommée  bonne  chambériere 
Respondez  au  moins  quant  on  huche 
Sans  tenir  si  rude  manière. 

Vous  n’irez  plus  a la  riuiere 
Bauer,  au  four  n’a  la  fenestre 
C’est  ci  vostre  journée  dernière  : 

Aussi  tost  meurt  seruant  que  maistre. 


Scauez  vous  recommanderesse 
Point  ung  bon  lieu  pour  moy  loger 
J’ay  bien  mestier  que  on  m’adresse 
Car  nul  ne  me  veult  héberger. 

Mais  j’en  feray  tant  desloger 
Que  on  cognoistra  mon  enseigne 
Mourir  fault  pour  vous  abréger  : 
Nul  ne  pert  que  autre  ne  gaigne. 


LA  CHAMBERIERE. 


LA  RECOMMANDERESSE. 


Quoi  ma  maistresse  ma  promis 
Me  marier  et  des  biens  faire 
Et  puis  si  ay  d’autres  amis 
Qui  lui  aideront  à parfaire  : 

Hée  m’en  iray  je  sans  rien  faire 
J’en  appelle,  on  me  fait  tort 
Aussi  ne  m’en  scauroye  jè  taire 
Peu  de  gens  désirent  la  mort. 


En  la  mort  n’a  point  de  amité 
Et  si  ne  fait  riens  pour  requeste 
Or.  argent,  prière,  pité 
Pour  néant  on  s’en  rompt  la  teste 
Qui  y veult  résister  est  beste 
La  mort  a nulluy  ne  complaist 
Et  fault  tous  danser  à sa  feste  : 
Mourir  conuient  quant  a dieu  plaist 

a demoiselle  du  bon  temps 
A tout  voz  anciens  atours 
Il  est  de  vous  en  venir  temps 
Nature  a en  vous  pris  son  cours. 

Vous  ne  pouuez  viure  tousjours 
Je  voy  deuant,  venez  après 
Et  ne  faictez  point  longz  séjours  : 
Vielles  gens  sont  de  la  mort  près. 

LA  VIEILLE  DEMOISELLE. 

J’ai  voirement  mon  temps  passé 
Et  ayme  mieulx  ainsi  mourir  ^ 

Que  reuoir  ce  qui  est  passé 
Et  tant  de  misères  courir. 

J’ay  veu  pouures  gens  langourir 
Et  autres  choses  dont  me  tais  : 

Enfans.  pour  bien  viure  et  morir 
11  n’est  plus  grant  bien  que  de  pais. 


Femme  de  erant  dévotion 

O 

Cloez  voz  heures  et  matines 
Et  cessez  contemplation 
Car  jamais  n’yrés  a matines. 

Se  voz  prières  sont  bien  dignes 
Elles  vous  vauldront  deuant  Dieu, 
Rien  ne  vaillent  souppirs  ne  signes  : 
Bonne  opération  tient  lieu. 

LA  CORDELIÈRE. 

Je  remercye  le  créateur 
A qui  plaist  de  m'enuoyer  querre 
En  louant  le  bon  rédempteur 
Des  biens  quil  ma  donné  sur  terre. 
Aux  temptacions  ay  eu  guerre 
Qui  est  moult  forte  à demener 
Mais  il  aide  qui  veult  reqnerre 
Servir  Dieu  : est  viure  et  régner. 

Apres  nourrice,  vostre  beau  filz 
Nonobstant  son  couuertouer 
Et  son  beau  bonnet  a trois  filz 
Vous  ne  le  rnenrez  plus  jouer 
Deslogez  vous  sans  delayer. 

Car  tous  deux  vous  mourrés  ensemble 
Vous  ne  pouuez  plus  cy  targer; 

La  mort  prent  tout  quant  bon  ly  semble. 

LA  NOURRICE. 

A ceste  danse  fault  aller 
Commei^’ont  les  prestres  au  seyne  ; 

Je  voulsisse  bien  reculler 
Mais  je  me  sens  la  boce  en  layne. 

Entre  les  bras,  de  mon  alaine 
Cest  enfant  meurt  d’espidemie 
C'est  grant  pité  de  mort  soudaine  : 

11  n’est  qui  ait  heure  ne  demie. 


emme  d’accueil  et  amiable 
A festier  gens  a planté 
Acquis  auez  amis  de  table 
Pour  parler  de  joyeuseté 
Le  temps  n’est  tel  quil  a esté 
Rien  ne  vault  icy  vacabont 
Parler,  qui  n’est  que  vanité  ; 

Ceulx  qui  ont  le  bruit  ont  le  bont. 

LA  FEMME  B' ACCUEIL. 

Aujourdhuy  parens  et  amys 
Promectent  et  mons  et  merueilles 
Mais  quant  , voyent  qu’on  est  bas  mis 
Ils  baissent  tretous  les  oreilles 
Et  sont  aussi  sours  comme  fueîlles 
Que  le  vent  fait  voler  par  coupples 
Et  que  vallent  promesses  telles  : 
Vrais  ne  sont  pas  les  amis  doubles. 

LA  MORTE. 


LA  MORTE. 


as  ne  vous  oblieray  derrière 
Venez  apres  moy.  ça  la  main 
Entendez  plaisante  bergière 
On  marchande  cy  main  a main. 

Aux  champs  n’irez  plus  soir  ne  main 
Veiller  brebis  ne  garder  bestes 
Rien  ne  sera  de  vous  demain  : 

Après  les  veilles  sont  les  festes. 

LA  BERGIÈRE. 

Je  prens  congé  du  franc  gontier 
Que  je  regrette  a merveilles 
Plus  n’aura  chappeau  déglantier 
Car  vecy  piteuses  nouuelles. 

Adieu  bergiers  et  pastourelles 
Et  les  beaux  champs  que  Dieu  fit  croistre  : 
Adieu  fleurs  et  roses  vermeilles 
Il  fault  tous  obéir  au  maistre. 


Après,  pouure  vielle  aux  potences 
Qui  ne  vous  pouez  soustenir  : 

Cy  bas  n’auez  pas  voz  plaisances 
Aussi  vous  en  convient  venir. 
L’autre  siècle  est  a aduenir 
Ou  pour  vostre  mal  et  misère 
Pouuez  a grant  bien  paruenir  : 

Dieu  recompense  tout  en  gloire. 

LA  FEMME  AUX  POTENCES. 

De  viellesse  ne  voy  mais  goutte 
Par  quoy  ne  crains  guères  la  mort 
Dix  ans  y a que  j’ay  la  goutte 
Et  maladie  me  grefue  fort. 

Mes  amis  ont  le  mien  à tort 
Et  n’ay  vaillant  deux’ blancs  contans 
Dieu  seul  est  tout  mon  reconfort  : 
Après  la  pluye  vient  le  beau  temps. 

LA  MORTE. 


LA  MORTE. 


a pouure  femme  de  village 
Suiuez  mon  train  sans  retarder 
Plus  ne  uendfez  euf  ne  formage 
Allez  vostre  panier  vuider. 

Se  vous  auez  bien  sceu  garder 
Pouureté.  pacience  perte 
Vous  en  pourrez  moult  amender  : 
Chascun  trouuera  sa  deserte. 

LA  FEMME  LE  VILLAGE. 

Je  prends  la  mort  vaille  que  vaille 
Bien  en  gré  et  en  pacience 
Francs  archiers  ont  pris  ma  poullaille 
Et  eu  toute  ma  substance. 

De  pouures  gens  nulluy  n’en  pense 
Entre  voisins  n’a  charité 
Cliascun  veult  auoir  grant  cheuance  : 

Nul  n’a  cure  de  pouureté. 


Et  vous,  ma  dame  la  gourrée 
Vendu  auez  maintz  beaux  surplis 
Donc  de  l’argent  estes  fourrée 
Et  en  sont  voz-coflFres  remplis. 

Après  tous  souhaitz  accomplis 
Conuicnt  tout  lesser,  et  bailler, 

Selon  la  robe  on  fait  le  plis  : 

A tel  potage  tel  cuiller. 

LA  VIELLE. 

A tout  mon  cas  bien  recongnoistre 
Je  n’ay  pas  vescu  sans  reprouche 
Me  suis  affublé  de  mon  maistre 
Comme  fait  coquin  de  sa  pouche. 
J’ay  souuent  mis  ses  vins  en  broche 
Et  l’ay  fait  despendre  a ma  guise 
Mais  maintenant  la  mort  m’aproche  : 
Tant  va  le  pot  a l’eau  qu’il  brise. 


LA  MORTE. 


LA  MORTE. 


pprbchez  vous  revenderesse  Femme  de  petite  value 

Sans  plus  cy  faire  demourée  Mal  viuant  en  charnalité 

Vostre  corps  nuit  et  jour  ne  cesse  Mené  auez  vie  dissolue 


De  gaigner  pour  estre  honnourée. 
Honneur  est  de  pouure  durée 
Et  se  pert  en  ung  moment,  d’eure 
Au  monde  na  chose  assurée  : 

Tel  rit  au  main  au  soir  pleure. 


En  tous  temps  yver  et  esté. 

Aiés  le  cueur  espouuenté 
Car  vous  serés  de  près  tenue 
Pour  mal  faire  on  est  tormenté 
Péché  nuist  quant  on  continue. 


LA  REVENDERESSE.  LA  FEMME  AMOUREUSE. 


J’auoye  hier  gaigné  deux  escus 
Pour  forfaire  subtilement 
Mais  ne  scay  que  sont  deuenus  : 
Argent  acquis  mauuaisement 
Ne  fait  ja  bien  communément. 

Hélas  je  meurs,  c’est  d’aultre  metz 
Que  pres^re  aye  hastiuement  : 

Il  me  vault  mieulx  tard  que  jamais. 


A ce  péché  me  suis  soubzmise 
Pour  plaisance  désordonnée. 

Pendus  soient  ceulx  qui  m’y  ont  mise 
^ Et  au  mestier  habandonnée. 

Las  si  j’eusse  esté  bien  menée 
Et  conduite  premièrement 
Jamais  n’y  eusse  esté  tournée 
La  fin  suit  le  commencement.. 

LA  MORTE. 


LA  MORTE. 


enez  ça,  garde  d’acouchées 
Dressé  auez  maints  baingz  perdus 
Et  ces  cortines  attachées 
Ou  estoint  beaux  boucquès  pendus. 

Biens  y ont  estez  despendus 

Tant  de  motz  ditz  que  c’est  ung  songe 

Qui  seront  après  cher  vendus  : 

En  la  fin  tout  mal  vient  en  ronge. 


Yirez  vous  près,  gente  garsetle 
Baillez  moy  vostre  bras  menu 
11  faut  que  sur  vous  la  main  mette 
Vostre  derrain  jour  est  venu. 

Mort  n’espargne  gros  ne  menu 
Grant  ou  petit  luy  est  tout  ung 
Payer  on  doit  de  tant  tenu  : 

La  mort  est  commune  à chascun. 


LA  GARDE  D’ACOUCHÉES. 

J’ay  voyrement  dressé  maintz  baingz 
Pour  les  compères  et  commères 
Ou  sont  esté  pastes  de  coings 
Mengés.  darioles.  goyères 
Tartes,  et  fait  mille  grans  chères. 

Si  tost  qu’on  a osté  la  table 
Il  n’en  souuient  a nulluy  guères  : 
Joye  de  menger  est  peu  durable. 


LA  JEUNE  FILLE. 

Haa.  ma  mère  je  suis  happée 
Yécy  la  mort  qui  me  transporte 
Pour  Dieu  qu’on  garde  ma  poupée 
Mes  cinq  pierres,  ma  belle  cote. 

Ou  elle  vient  trestout  emporté 
Par  le  pouoir  que  Dieu  ly  donne 
Yieulx  et  jeunes  de  toute  sorte  : 
Tout  vient  de  Dieu  tout  y retorne. 


LA  MORTE. 


LA  MORTE. 


uiuez  mon  train  religieuse 
De  vos  fais  conuient  rendre  compte 
Se  point  n’auez  esté  piteuse 
Aux  pouures.  ce  vous  sera  honte. 

En  paradis  point  on  ne  monte 
Fors  par  dégrez  de  charité 
Entendez  bien  a vostre  compte  : 

Tout  ce  qu’on  fait  y est  compté. 


Oyez  oyez,  on  vous  fait  assauoir 
Que  ceste  vielle  sorcière 
A fait  morir  et  decepuoir 
Pleuseurs  gens  en  mainte  manière. 
Est  condamnée  comme  meurtrière 
A morir.  ne  viura  plus  gaire 
Je  la  maine  en  son  cymitière  : 

C’est  belle  chose  de  bien  faire. 


LA  RELIGIEUSE. 


LA  SORCIERE, 


J’ay  fait  par  tout  ce  que  j’ay  peu 
Aux  pouures  selon  leur  venue 
Les  malades  pensé  et  repeu 
Non  si  bien  que  j’estoye  tenue. 
Mais  se  taulte  il  est  aduenue 
Dieu  me  pardonne  la  défaille 
Sa  grâce  toujours  retenue  : 

Il  n’est  si  juste  qui  ne  faille. 


Mes  bonnes  gens  ayez  pité 
De  moy  et  toute  pécheresse 
Et  me  donner  par  amité 
Don  de  patenostre  ou  de  messe. 
J’ay  fait  du  mal  en  ma  jeunesse 
Dont  icy  acheté  la  prune 
Si  priez  Dieu  que  l’ame  adresse 
Nul  ne  peult  contre  sa  fortune. 

LA  MORTE. 


LA  MORTE. 


ieu  ayme  bien  femmes  dénotes 
Qui  ont  consciences  nettes. 

Et  hait  surtout  ces  bigotes 
Aux  chaperons  sans  comètes 
Comme  aucunes  seurs  collettes 
Lesquelles  par  ypocrisie 
En  secretz  péchez  sont  infectes 
Deuant  Dieu  et  sa  compaignie. 


Sus  tost.  margot  venez  auant 
Estes  mus  maintenant  derrière 
Vous  deussiez  ja  estre  deuant 
Et  danser  toute  la  première. 
Quel  contenance,  quel  manière 
Ou  est  vostre  fille  marote 
Ne  vault  faire  cy  mesgre  chière 
Car  c’est  vostre  dernière  note. 


LA  BIGOTE. 


LA  SOTTE. 


Pour  vérité  me  suis  monstrée 
Souuent  meilleur  que  je  nestoye 
Aucunes  fois  bien  desjeunée 
Faisant  semblant  que  je  jeunoye. 
Et  de  ma  bouche  barbetoye 
Sans  dire  ne  mot  ne  lettre  : 

Je  pry  a Dieu  qu’en  bonne  voye 
Plaise  ma  pauure  ame  mettre. 


Entre  vous  cointes  et  jolies 
Femmes  oyez  que  je  vous  dis 
Laissez  a heure  voz  folies 
Car  vous  mourrez  sans  contredis. 
Si  j’ay  ne  méfiait  ne  mesdis 
A ceulx  qui  demeurent,  pardon 
Requiers,  et  à Dieu  paradis  : 
Demander  ne  puis  plus  beau  don. 

LA  ROTNE  MORTE. 


e estoye  royne  couronnée 
Plus  que  autre  doublée  et  crainte 
Qui  suis  ici  aux  vers  donnée 
Après  que  de  mort  fuz  actainte 
Sur  la  terre  je  suis  contrainte 
D’estre  couchée  a la  renuerse  : 

Pour  quoy  est  dure  ma  complainte  : 

Bien  charie  droit  qui  ne  verse. 


Prenez  y qui  me  regardez 
Exemple  pour  vostre  prouffit 
Et  de  mal  faire  vous  gardez 
Je  n’en  dis  plus,  il  me  souffît 
Si  non.  car  celui  qui  vous  fit 
Quant  il  vouldra  vous  defiera. 
Deffais  estiez  quant  vous  refit 
Qui  bien  fera  bien  trouvera. 

L’JCTEUR. 


VOUS  seigneurs,  et  aussi  dames, 
Qui  contemplez  ceste  paincture  : 
Plaise  vous  prier  pour  les  âmes, 
De  ceulx  qui  sont  en  sépulture. 

De  mort  n’eschappe  créature 
Allez,  venez,  après  mourrés. 

Ceste  vie  q’un  bien  peu  ne  dure  : 

Paictes  bien  vous  le  trouuerés. 


Jadis  furent  comme  vous  estes, 

Qui  ainsi  dansent  en  façon  telle 
Allans.  parlans.  comme  vous  faictes 
De  gens  mors  il  n’est  plus  nouuelle. 
Ne  il  n’en  chault  d’une  cenelle 
Aux  hoirs,  ne  amis  des  trépassés  : 
Mais  qu’ilz  ayent  argent  et  vaiselle 
Ayez  d’eulx  pité.  c’est  assés. 

Puisque  ainsi  est  qu’il  nous  fault  tous  finir 
Et  après  fin  compte  a Dieu  du  tout  rendre 
Las.  désormais  vueillons  nous  maintenir 
Si  saintement,  sans  tache  et  sans  mesprendre 


O mouuais  riche  enflé  de  iniquité 
Rude  aux  pouures.  las  que  ta  prouffité 
Ton  riche  habit,  la  plantureuse  table 
Puis  que  tu  es  pouure,  pour  ta  richesse, 


Que  a l’eure  orrible  ou  mort  nous  vouldra  prendre,  p®  S'^if  ores,  et  faim  insaciable  ; 


Nostre  pouure  ame  a présent  vicieuse 
Soit  des  vertus  tant  riche  et  précieuse, 

Que  voler  puisse  en  la  clère  cité 
Ou  est  plaisir,  joye  et  félicité 
Salut,  vertus,  aussi  paix  pardurable. 

Vie  sans  mort,  beauté,  santé,  jeunesse, 

Los  pieu,  pouuoir  et  force  insupérable 
Qui  tousjours  dure  et  qui  jamais  ne  cesse. 

Las  nous  voyons  tous  les  jours  mort  venir 
Qui  est  la  fin  que  nous  debuons  actendre, 

Et  ne  sauons  que  peuuent  deuenir 
Les  èspérilz,  quant  les  corps  sont  en  cendre, 

Les  bons  vont  sus.  les  mauluais  fault  descendre 
En  une  chartre  obscure  et  ténébreuse. 

Ou  est  vermine  immortelle,  angoisseuse, 

Misère,  ennuis,  faulte  et  nécessité 
Faim.  soif,  pleur,  cry  et  toute  aduersité 
Horreur,  peur,  fraieur  inénarrable 
Mort  sans  mourir,  désespoir  et  tristesse. 

Feu  sans  lumière  et  froit  intollérable. 

Qui  tousjours  dure  et  qui  jamais  ne  cesse. 

Hélas  pour  tant  vueillons  bien  retenir, 

Tous  ces  poins  cy  et  a bien  faire  entendre 
Si  que  après  mort,  nous  puissions  pervenir 
Ou  hault  royaume  ou  nous  deuons  tous  tendre  5 
Qui  tant  riche  est  que  cueur  ne  peut  comprandre  .‘Excuser  je  ne  me  pourray 


Qui  tousjours  dure  et  qui  jamais  ne  cesse. 

Je  cougnois  que  Dieu  ma  formé. 

Et  fait  en  sa  digne  semblance  ; 

Je  congnois  que  Dieu  ma  donné, 

Ame  sans  vie,  et  congnoissance. 

Je  congnois  que  juste  balance. 

Selon  mes  fais  jugé  seray, 

Je  congnois  moult,  mais  je  ne  scay 
Congnoisfre  dont  vient  la  folie, 

Que  je  scay  bien  que  je  mourray. 

Et  si  n’amende  point  ma  vie. 

Je  congnois  en  quel  pouureté 
Vins  sur  la  terre,  et  nasqui  d’enfence, 

Je  congnois  que  Dieu  ma  preste 
Tant  de  biens,  en  grant  habondance. 

Je  congnois  qu’auoir  ne  chcuance, 

Avecques  moy  n’emporteray  ; 

Je  congnois  que  tant  plus  auray. 

Plus  dolent  mourray  en  partie. 

Je  congnois  tout  cecy  pour  vray. 

Et  si  n’amende  point  ma  vie. 


Je  congnois  que  j’ay  ja  passé, 
Grant  part  de  mes  jours  sans 
Je  congnois  que  j’ay  amassé 
Péché,  et  fait  peu  pénitence, 

Je  congnois  que  par  ignorence, 


doub  tance, 


On  y vit  en  paix,  qu’est  chose  glorieuse 
Et  oyt  on  son  de  voix  si  mélodieuse 
La  ont  les  corps  impassibilité 
Agilité,  clarté,  subtibilité  5 
Et  les  âmes  sapience  admirable, 

Puissance,  honneur,  seureté  et  liesse  ; 
Concorde,  amour  en  gloire  inséparable 
Qui  tousjours  dure  et  qui  jamais  ne  cesse. 


Je  congnois  que  trop  tard  veudray 
Quant  l’ame  sera  départie. 

Pour  dire  je  m’amenderay  : 

Et  si  n’amende  point  ma  vie. 

Prince,  je  suis  en  grant  esmay. 

De  moy  qui  les  autres  châtie. 

Et  moy  mesmes  le  pire  fay. 

Et  si  n’amende  pas  ma  vie. 

ur  ce  cheual  hideux  et  pâlie, 
La  mort  suis  : fièrement  assise 
II  n’est  beauté  que  je  ne  haale, 
Soit  vermeille,  ou  blanche,  ou  bise. 

Mon  cheual  court  comme  la  bise, 

Et  en  courant  mort,  rue,  et  frappe, 

Et  je  tue  tout  car  c’est  ma  guise, 

Tous  viuans  trébuchent  en  ma  trappe. 

Je  passe  par  mons,  et  par  vaux, 

Sans  tenir  ne  voie  ne  sente, 

Je  prens  par  villes,  et  cbasteaulx, 

Mon  tribu,  mon  cens  et  ma  rente, 

Sans  donner  ^lélay.  n’attente, 

Ne  jour,  ny  heure,  ne  demie. 

Deuant  moy  fault  qu’on  se  présente 
A tous  viuans  je  tolz  la  vie. 


Enfer  sçait  bien  quel  tuerie 
Je  fais  de  gens,  car  pas  à pas. 

Me  suit  : et  de  ma  boucherie, 

Aual  l’an  fais  maint  gros  repas. 

Quant  je  besoigne,  il  ne  dort  pas  ; 

Par  moy  attent  que  proie  aura. 
D’aucuns  qui  ne  s’en  doubtent  pas, 
Sen  garder  qui  garde  vouldra. 

Encor  ne  sçay  raison  pour  quoy, 

De  ceulx  qui  meurent  de  mon  dart, 

Et  sont  sans  nombre  : crois  moy 
Car  il  en  a la  plus  grant  part. 

Paradis  n’en  a mie  le  quart. 

Ne  la  dime.  on  lui  feroit  tort. 

Grant,  s’il  n’auoit  tout  au  plus  tart 
L’homme  pescbeur  quant  il  est  mort. 

Je  considère  ma  pouure  humanité.  Je  considère  des  dames  les  defPaulx 


Et  comme  en  pleur  premier  nasqui  sur  terre, 
Je  considère  moult  ma  fragilité 
Et  mon  péché  qui  tropt  le  cuer  me  serre. 
Je  considère  que  mort  me  viendra  querre 
Je  ne  sçay  l’heure  pour  me  tollir  la  vie. 

Je  considère  qiie  l’eiinemy  m’espie. 

La  char,  le  monde,  me  guerroient  si  trcfifort 
Je  considère  que  c'est  tout  par  enuie 
Pour  moy  liurer  sans  fin  de  mort  à mort. 

Je  considère  les  tribulacions  . 

De  ce  vil  siècle  dont  la  vie  n’est  pas  necte. 
Je  considère  cent  mille  passions, 

Ou  pouure  humaine  créature,  est  subjecte. 
Je  considère  la  sentence  parfaicte 
Du  vrai  juge,  faicte  sur  bons  et  maulx. 

Je  considère  tant  plus  viz,  que  pis  vaulx. 
Dont  conscience  bien  souuent  me  remort. 


Qui  sont  liurés  sans  fin  de  mort  à mort. 

# 

Je  considère  que  les  vers  mangeront 
Mon  dolent  corps,  c’est  chose  espouucntable, 
Je  considère,  las,  pécheurs  que  feront 
Quant  se  viendra  le  jugement  doutable, 

O douce  vierge,  sur  toutes  délectable 
Ayez  mercy  de  moy  celle  journée 
Qui  tant  sera  merueilleuse  et  doubtée. 

Et  ma  poure  ame  conduisez  a droit  port. 
Car  a vous  seule  de  cuer  je  lay  vouée 
Pour  la  defifendre  sans  fin  de  mort  a mort. 

Prince  du  ciel  vostre  humble  créature 
Vous  cry  mercy,  pour  faire  son  accord 
Et  de  la  peine  qui  a tousjours,  mais  dure 
La  defFendez  sans  fin  de  mort  a mort. 


Cy  finist  la  Danse  Macabre  des  Femmes. 


s' ensuivent  les  dis  des  trois  mors^  et  trois  vifz  ; et  doit  on 
'premièrement  lire  le  proesme  de  ï ermite. 


L’ERMITE, 


uure  tes  yeux  créature  chétive, 

Viens  veoir  les  fais  de  la  mort  excessive. 
De  qui  j’ai  eu  en  ce  lieu  vision, 

Pensée  n’est  si  très  contemplatiue, 

Que  d’avoir  eu  une  heure  hastiue, 

Ung  tel  regard  n’eust  admiration, 

De  trois  corps  mors  m’est  l’apparition 
Venue  icy,  auecques  leurs  suaires, 

Pareillement  leurs  terribles  viaires, 

Deffigurés  et  leurs  corps  descouuerts. 

Les  trous  des  yeux  et  du  nez  ouuers. 

Les  os  tous  secz.  jambes,  bras,  pieds  et  mains 
Tous  demangiés  et  partuisés  de  vers. 

C’est  le  tribut  que  mort  doit  aux  humains. 


Terrible  mort  sur  tous  autres  terribles. 
On  te  voit  bien  par  tes  euures  horribles 
Dire  et  clamer  puis  que  par  sa  morsure 
Ëtpar  assauls,  soudains  imperceptibles, 
Par  coups  mortelz  divers,  irrémissibles. 
Telle  tu  fais  humaine  créature. 

De  tes  euures  ai  veu  la  pourtraicture  ; 
Tant  diuerse.  tant  cruelle  et  hideuse 
Deffîgurée.  horrible,  merveilleuse, 

Deuant  mes  yeux  en  ce  poure  hermitage. 
Qui  m’ont  troublé  tellement  le  corage 
Que  plus  ne  peut  de  tel  euure  cognoistre, 
Bien  doit  penser  à la  mort  qui  est  sage, 
Car  en  la  fin  il  nous  conuient  telz  estre. 

Or  ne  scet  on  si  trois  autreffois 
Ont  esté  ducs,  barons,  contes  ou  roys. 
Papes,  abbés,  cardinaulx  ou  chanoines, 

Ne  qui  estoit  le  plus  noble  des  trois, 

S’ilz  ont  esté  bossus,  borgnes,  ou  drois  ; 
S’ilz  ont  esté  preuosts,  ou  capitaines, 

Fors  qu’ilz  ont  eu  tous  trois  faces  humaines. 


Qui  ont  esté  en  la  terre  ammurées 
La  ou  les  vers  les  ont  défigurées. 

Si  qu’il  n’y  a plus  rien  que  l’ossement 
Qui  est  a tous  grant  esbahissement. 

Et  est  bien  fol  a qui  point  n’en  souuient 
Grans  et  petis  uniuersellement. 

Une  fois  telz  estre  nous  conuient. 


De  1 'autre  part  sont  venus  vis  à vis 
Sur  trois  cheuaux.  trois  biaux  hommes  vis. 
Mais  en  voyant  ceste  chose  admirable 
Il  a semblé  qu’ilz  ont  esté  rauis 
Trop  long  seroit  à conter  le  deuis 
Des  trois  viuens  piteux  et  lamentable. 

Celui  n’eut  d’eux  qui  ne  fust  doubtable 
De  veoir  les  mors  et  non  pas  sans  raison 
Car  quiconque  voit  feu  en  la  maison 
De  son  voisin,  prochain  mettre  et  getter 
De  la  sienne  par  cause  doit  doubler. 

Dont  les  viuans  que  les  mors  aperçurent 
Merueille  n’est  si  de  fort  s’espouuanter 
A celle  heure  ; cause  raisonnable  eurent. 


Les  mors  aux  vis  les  vis  aux  mors  parlèrent 
Et  aux  viuens  les  trois  morts  réuellèrent 
De  mort  les  grans  et  terribles  assaulx. 

Et  tellement  les  viuens  espoentèrent 
Que  a bien  petit  que  tous  ne  trébuchèrent 
À la  terre  de  dessus  leurs  cheuaulx. 
L’ung  laissa  chiens  et  l’autre  ses  oyseaulx 
En  requérant  à Dieu  grâce  et  mercy. 

Que  requérir  nous  lui  deuons  aussi 
En  lui  priant  par  la  saincte  puissance 
Qu’il  nous  donne  faire  vray  penitance. 

Si  qu’au  monde  que  nous  somes  mortelz 
Nous  façons  tant  qu’ayons  la  jouissance 
Après  la  mort  des  règnes  immortelz. 

LE  PREMIER  MORT. 

Se  nous  vous  aporlons  nouuelles 
Qui  ne  soyent  bonnes 'ou  belles: 

A plaisance  eu  a desplaisance 
Prendre  vous  fault  en  pacience 
Car  estre  ne  peut  autrement. 

Beaux  amis  tout  premièrement 
Non  obstant  quelconque  richesse 
Puissance,  honneur,  force  ou  jeunesse  : 
Nous  vous  dénonçons  tout  de  voir 
Qu’il  vous  conuient  mort  recepuoir 
One  mort  las,  si  douloureuse 
Si  amère,  si  angoisseuse 
Que  les  mors  qui  en  sont  deliure 
Ne  vouldroient  jamais  reuiure 
Pour  mourir  encor  de  tel  mort. 

En  après  quant  vous  serés  mort 
Tout  ainsi  que  pouures  truans 
Vous  serés  hydeux  et  puans. 

Des  nostres,  et  de  nos  liurées. 

Et  vos  âmes  seront  liurées 
Je  n’en  dis  plus  mais,  c’est  du  pire. 

Il  me  souffrist  assez  de  dire 
De  vos  meschans  corps  la  misère 
Qui  ne  sont  pas  d’autre  matère, 

Saîchés  le  de  vray  que  nous  somes  : 

Na  guere  estions  puissans  hommes 
Or  sommes  telz  com  nous  veez 
Se  vous  voulés  cy  pourvéez, 

Et  bien  y deuez  pourueoir. 

Quant  en  nous  vous  pouez  veoir 
Comme  de  vous  il  aduiendra 
Et  quel  loyer  mort  vous  rendra. 

Car  vos  corps  qui  sont  plains  d’ordure 
Aller  fera  a pourriture. 

Telz  comme  vous  un  temps  nous  fumes 
Tèlz  serez  vous  comme  nous  sommes. 


LE  SECOND  MORT. 

Pouruéez  y se  vous  voulez. 

Autrement  que  vous  ne  soûlez. 

Car  certes  la  mort  vous  espie 
Pour  vous  oster  du  corps  la  vie 
Plus  briefment  que  vous  ne  cuiüez, 
Qui  estes  sy  oultrecuidez 
Que  pour  ung  pou  de  ioye  vaine 
Ung  pou  de  plaisance  mondaine 
Qui  est  de  si  courte  durée 
Tost  venue  et  plus  tost  allée. 

Voulez  perdre  la  joye  fine 
De  paradis  qui  point  ne  fine  : 

Et  qui  pis  est  dampnés  serés 
Aultrement  n’en  eschapperés 
Mais  ce  sera  sans  déliurance. 
Comment  auez  vous  tel  plaisance 
Dictes  moy,  meschans  orguilleux 
En  ce  monde  si  périlleux 
Ou  il  n’a  que  diuisions. 

Diuerses  tribulacions. 

Puis  guerre,  puis  mortalité. 

Tousjours  nouuelle  aduersité 
Renient  auant  que  l’autre  faille  : 

Vous  ne  sauez  homme  sans  faille 
Tant  soit  puissant  veulle  ou  ne  veulle 
Qui  ne  seulfre  et  qui  ne  se  deulle  : 
Ailleurs  doneques  repos  querés 
Car  cy  point  ne  le  Irouuerés. 

Repos  aurez  en  paradis. 

Se  croire  vous  voulez  les  dis 
Des  saiges,  qui  conseillent  faire 
Ce  que  faire  est  nécessaire 
Pour  l’acquérir  et  pour  l’auoir. 

Rien  milleur  nul  ne  peult  auoir. 
Faictes  des  biens  plus  que  pourrés 
Autre  chose  n’emporterés. 

0 folle  gent  mal  aduisée 
Que  je  voy  ainsi  desguisée. 

De  diuers  habitz  et  de  robes 
Et  d’autres  choses  que  tu  robes. 

Ta  puante  charongne  a vers 
Et  prens  de  tort  et  de  trauers. 

Ne  il  ne  te  chault  dont  ce  viengne. 

Fors  que  ton  estât  se  maintiegne. 

Quant  je  congnois  tes  faulx  délitz 
Les  grans  excès  les  grans  oultrages 
Dont  ceux  qui  font  les  labourages 
Aux  champs  et  pour  toy  se  travaillent. 
Tous  nuz,  de  fain  crient  et  baillent 
Quant  je  voy  tel  gouuernement. 

Je  doubte  que  soubdainement 
Telle  vengeance  ne  s’en  face. 

Que  tu  n’auras  ne  temps  n’espace 
Seulement  de  crier  mercy. 

Cuydés  vous  tousjours  régner  cy. 

Folz  meschans  de  ma^e  heure  nez 
Qui  en  tel  point  vous  démenez. 

Nennil,  nennil,  vous  y mourrez. 
Faictes  du  pis  que  vous  pourrez 
Lors  aurez  pardurable  vie. 

Bonne  ou  male  n’en  doubtez  mie  : 

Dieu  est  justes  il  paiera 
Selon  ce  que  chascun  fera. 

Faictes  des  biens  n’atendez  pas 
Que  ceulx  après  vostre  trespas 
Pour  vous  en  facent  quauiés  chier. 

Qui  ne  vous  vouldroit  approchier. 

En  la  terre  vous  porteront 
Et  tost  après  vous  obliront. 

Et  teiz  cuidez  vos  bons  amis 
Qui  sont  vos  plus  grans  ennemis. 


LE  PREMIER  YtF. 

O saincte  croix  par  la  puissance 
Dont  je  voy  cy  la  remembrance. 

Garde  mon  corps  et  ne  consens 
Que  je  perde  aujourduy  mon  sens 
Pour  ceste  gent  hydeuse  et  morte 
Qui  telz  nouuelle  nous  apporte. 

Nouuelles  dures  et  peruerses 
Las.  entre  les  choses  diuerses 
Touchans  notre  fragilité. 

De  quoy  nous  ont  dit  vérité. 

Mon  poure  cueur  de  paour  tremble. 

Quant  trois  mors  ainsi  vont  ensemble 
Deffigurés,  hydeux,  diuers 
Tous  pourris,  et  mengés  de  uers. 

Le  premier  dit  : bien  m’en  souuicnt 
Que  mort  receuoir  nous  conuient. 

A grant  angoisse  et  grant  douleur 
Dont  il  me  fist  muer  couleur. 

Et  des  âmes  dist  une  chose 
Que  d’éclairer  ne  veult  ne  n’ose 
Je  croy  c’est  de  leur  dampnement 
En  enfer  pardurablement, 

Telz  nouuelles  ne  sont  pas  bonnes. 

Lassés  nous,  chétiues  personnes 
Pour  quoy  nous  fist  oncquez  Dieu  nestre 
En  ce  méchant  monde  pour  e^tre 
Si  tost  liurcz  a tel  ordure. 

De  ma  vie  n’ay  jamais  cure 
Car  je  voy  que  les  gens  qui  uiuent 
Tant  de  maleurté  ensuiuent, 

Que  je  prise  trop  mieulx  d’assez 
Le  pouure  estât  des  tréspassez. 

Car  tousjours  sans  fin  durera 
Ou  celuy  des  vifz  finera. 

Et  en  l’estât  que  tousjours  dure 
Chascun  viure  doit  mectre  cure. 

LE  SECOND  VIF. 

Est-ce  donc  a bon  escient 
Que  la  mort  nous  va  espiant 
Et  qui  nous  fault  ainsi  morir. 

N’est  il  homme  qui  secourir 
En  puist  pour  or  ne  pour  argent. 
Hélas  conuient  il  jeune  gent 
A tel  horribleté  venir 
One  mes  ne  m’en  peult  souuenir 
Mais  je  voy  bien  que  c’est  a certes 
Je  voy  les  enseignes  aperles. 

De  mort  passerons  les  destrois 
Et  deuenrons  comme  ces  trois 
C’est  la  fin  de  nostre  besogne. 

Hélas , hélas  meschant  charongne 
Mais  que  tu  faces  tes  plaisirs 
Tes  volontés,  tes  faulx  désirs 
11  ne  te  chault  du  remenant. 

Or  veons  nous  bien  maintenant 
Que  par  toy  sommes  deceu 
Qui  jusques  cy  te  auons  creu  : 

Car  de  nos  âmes  pou  te  chault 
Sellés  auront  ou  froit  ou  chault  : 

Fy,  charongne  qui  rien  ne  vaulx. 

Tu  aymes  mieulx  les  grans  cheuaulx 
Les  beaux  habits  si  pou  durables  : 

Et  telles  choses  corrumpables 
Pour  ton  mauuez  corps  et  rebelle 
Que  tu  ne  fais  une  ame  belle. 

Et  si  scez  bien  que  tu  mourras 
Et  en  la  terre  pourriras. 

Ou  l’ame  pardurablement 
Yiura  en  joye  ou  en  torment. 

Pensons  doneques  si  bien  finer 
Qu’en  joye  nous  puissons  régner. 

Bon  y fait  penser  quant  on  peult 
Souuent  on  ne  pense  quant  on  veult. 


LE  TIERS  VIF. 

Certes  c’est  bien  dit,  mais  au  fort 
H n’y  a point  de  desconfort 
Tous  nous  conuient  passer  ce  pas 
Et  croy  que  Dieu  ne  nous  hait  pas. 
Mes  beaux  seigneurs  et  beaux  amis 
Quant  ces  trois  mors  nous  a transmis. 
Qui  donné  nous  ont  congnoissance 
De  la  mort  et  de  la  meschance. 

Qui  nous  vient  finer  nostre  joye 
Hélas  jamais  je  ne  cuydoye 
Que  ce  temps  cy  nous  deust  faillir. 

Ne  que  mort  osast  assaillir 
Telz  gentilz  gens  comme  nous  sommes, 
Mais  je  voy  bien  que  riches  hommes 
Sont  telz  et  de  nulle  value 
Ne  plus  ne  mains  que  gent  menue. 

N’en  parlons  plus,  c’est  tout  néant 
Maintenant  je  suy  cleruéant  ; 

Que  la  joye  du  monde  est  briefue 
Et  la  fin  d’elle  point  et  griefue 
En  enfer  est  horrible  paine. 

En  paradis  à joye  plaine. 

Sur  toutes  joyes  délitable 
Et  l’une  et  l’autre  est  pardurable. 

Or  élisons  je  vous  emprie 
Désormais  la  meilleure  partie  : 

Fol  est  qui  choisit  ou  départ 
Quant  il  eslit  la  pire  part  : 

Deux  voyes  auons  deuant  nos  yeux 
Nous  qui  viuons  jeunes  et  vieux. 

Une  a joye  et  repos  mainne 
L’autre  a torment  et  a peine. 

Pour  joye  et  repos  auoir 
Bien  fault  faire  doit  on  sauoir  : 

Qui  mal  fait  et  ne  se  repent 
Il  aura  peine  et  torment. 

Las  et  pour  quoy  prens  tu  si  grant  plaisir 
Homme  abusé  plain  deprésumpcion. 

En  ce  faulx  monde  on  n’a  que  desplaisir 
Enuie,  orgueil,  guerre  et  discension. 

Bien  malheureuse  est  ton  affection  : 

Que  pense  tu,  as-tu  plus  grant  enuie 
De  viure  en  double  en  ceste  courte  vie 
Qui  les  mondains  à la  mort  d’enfer  maine  ; 
C’est  bonne  chose  de  viure  en  vie  certainne 
Tu  le  sces  bien,  si  tu  nés  insensible 
Que  c’est  chose  forte  voire  impossible 
D’auoir  ça  jus  ton  aise  entièrement 
Et  après  mort  la  sus  pareillement. 

Hélas  pour  tant  change  condicion 
Et  te  rauise,  ou  tu  es  autrement 
Homme  deffait  et  a perdicion. 

Le  quel  veux  tu , ou  vie  ou  mort  choisir 
Choisy  des  deux,  tu  as  discrécion 
Aymes  tu  mieulx  de  ton  corps  le  désir 
Pour  ton  ame  mectre  a damnacion. 

Que  viure  ung  peu  en  tribulaclon. 

Et  que  après  mort  ton  ame  soit  rauye 
En  gloire  ès  cieulx  qui  de  nul  déseruie. 
Estre  ne  peult  en  ceste  vie  humainne 
S’il  ne  lesse  terre,  auoir  et  demainne 
Et  père  et  mère  et  tout  s’il  est  possible 
Et  viure  en  peine  et  en  labeur  terrible 

Cy  fine  les  dis  des 


En  seruant  Dieu  tousjours  paciemment. 
C’est  le  chemin  qui  conduyt  seurement 
Après  trèspas  l’homme  a salua^on. 

Et  qui  va  autrement  il  va  dampnement. 
Homme  deffait  et  a perdicion. 

Cuide  tu  cy  tousjours  auoir  loisir 
D’auoir  pardon  sanè  satififacion. 

Et  toute  nuit  en  blanc  lit  mol  gésir 
Puis  à ce  jour  sans  operacion 
Passer  le  temps  en  délectacion 
Tant  que  du  tout  la  char  soit  assouye  : 
Pense  tu  point  qu’il  faille  qu’on  deuie 
Et  que  prengne  fin  puissance  mondainne. 
Hélas  ouy,  car  mort  viendra  soudainne 
Une  heure  a toy  a tout  son  dart  horrible 
Si  très  a coup  comme  chose  inuisible 
Que  pas  n’auras  loisir  aucunement 
De  dire  a Dieu  peccaui  seulement. 

Ainsi  mourras  tost  sans  contriction 
Dont  tu  seras  par  diuin  jugement 
Homme  défiait  et  a perdicion. 

Homme  en  péril  sache  certainnement 
Que  se  tu  n’as  autre  vouloir  briefment 
De  t’amender  n’aultre  deuocion 
Tu  te  verras  ung  jour  subitement 
Homme  défiait  et  a perdicion. 

mors  et  trois  vifs. 

S’ensuit  le  débat  du  Corps  et  de  b Ame. 


Une  grant  vision  la  quelle  est  cy  escripte 
Jadis  fut  réuelée  a Philibert  Termite 
Homme  de  saincte  vie  et  de  si  grant  mérite 
Qu’onques  ne  fut  par  luy  faulse  parole  dicte. 


La  nuit  quant  le  corps  et  Tame  souuent  veille 
Aduint  a ce  preudomme  très  grande  merueille 
Car  un  corps  murmurant  sentoit  a son  oreille 
Et  Tame  d’aultre  part  que  du  corps  ses  merueille. 


Venuz  estoit  au  siècle  de  grant  extraction 
Mais  pour  fuir  le  monde  et  sa  décepcion 
Quant  luy  fut  réuelée  icelle  vision 
Tantost  deuint  ermite  par  grant  deuocion. 


L’ame  se  plaint  du  corps  et  de  son  grant  oultrage 
Le  corps  respond  que  Tame  a fait  tout  ce  dommage  : 
Lors  allèguent  raison,  lors  allèguent  usage 
Tout  ce  retient  Termite  comme  preudomme  et  sage. 


CY  PARLE  LAME  AU  CORPS.  • 


Hée,  doulant  corps,  dit  Tame,  quel  es  tu  deuenu  Ou  sont  tes  grans  maisons  et  tes  grans  édifices 
Tu  estoye  devant  hier  pour  sage  homme  tenu  Tes  ehouaux  et  tes  tours  faictes  par  artifices 
Déliant  toi  s’enclinoit  le  grant  et  le  menu  Tes  gentilz  escuiers  mis  en  diuers  offices 
Or  es  soudainement  a grant  honte  venu.  Tout  seul  ès  demeuré  comme  musart  et  nice. 

3u  sont  tes  nobles  fies,  tes  haultes  signouries 
Et  tant  de  beaux  manoirs , toutes  tes  métairies 
De  tes  bêtes  à corne  les  grandes  bergeries 
Rentes  et  reuenues  qu’on  te  souloit  paies. 

Fu  soloje  dominer  sur  aultres  comme  roy 
yiaintenant  ont  les  vers  la  signorie  de  toy  : 

Fu  es  bien  renuersé  et  mis  en  désarToy 

]ar  tu  n’as  de  tous  biens  la  valeur  d’un  tornoy. 

On  estimoit  ton  fait  hier  une  grant  besoingne  : 
Qui  s’aprochoit  de  toy  maintenant  s’en  esîoigne 
]ar  tu  ès  plus  puanz  que  quelconque  charoingne 
Nully  ne  te  regarde  qui  n’ait  de  toy  vergoingne. 

Bien  est  le  temps  changé  et  la  chance  muée 
En  lieu  de  grant  maison  et  de  chambre  parée 
Entre  sept  piés  de  terre  est  ta  char  enserrée 
Et  moy  pour  tes  meffais  en  enfer  suis  damnée. 

Moy  que  Dieu  auoit  faicte  tant  noble  créature 
De  très  noble  matière  et  de  noble  figure  : 

Il  m’auoit  par  baptesme  faicte  innocente  et  pure 
Par  toy  suis  en  péché  par  toy  suis  en  ordure. 

Ou  sont  tes  lictz  de  plume  et  tes  beaux  couuerteurs 
Tes  robes  a rechange  sur  estranges  couleurs 
Les  espices  confites  pour  diuerses  saueurs 
Tes  coupes  et  hennaps  pour  seruir  grans  seigneurs? 

Ou  sont  tes  esperuiers  et  tes  nobles  oyseaux 
Tes  braches  tes  leuriers  courans  par  les  bois  haulx 
En  lieu  de  sauuagine  et  daultre  gras  morceaulx 
Est  ta  char  cy  endroit  viande  aux  vermiceaux. 

Le  toict  de  ta  maison  enuers  toy  fort  saprouche 
Car  tu  giez  sur  le  bas,  le  hault  joinct  a ta  bouche 
Tu  n’as  membre  sur  toy  qui  n’ait  aucun  reprouche 
Os,  char  et  cuir  pourrit,  tu  n’as  dent  qui  ne  louche. 

Ce  que  a par  péché  par  long  temps  amassé 
Par  force,  et  par  rapine  par  serment  faulsé 
Par  peine,  par  labeur,  par  toy  mesme  lassé 
En  une  petite  heure  est  ensemble  passé. 

Tu  n’euz  oncques  parens  ne  amis  en  ta  vie 
Qui  n’ait  horreur  de  toy  et  de  ta  compagnie 
Ta  femme,  tes  enfants  et  toute  la  maignie 
Ne  donneroient  pour  toy  une  pomme  pourrie. 


Par  toy  dolente  char  suis  de  Dieu  refusée 
Pour  quoy  bien  dire  puis  : a quoy  fuz  oncques  née 
yiieulx  me  vaulsist  assez  que  fusse  anichilée? 

Du  du  ventre  ma  mère  au  sépulcre  portée. 

Fout  commè  as  vescu  en  la  mortele  vie 

De  toy  bien  ne  me  vint  ne  de  ta  compagnie 

k péché  m’as  attraite  et  a faire  folie 

Dont  j’en  suis  en  grant  peine,  et  tu  n’y  fauldras  mie, 


Hz  se  passent  de  toy  moult  bien  légèrement 
Car  ilz  ont  maintenant  tout  en  gouuernement 
Ton  or  et  ton  argent  et  tout  Ion  tènement 
Tu  n’as  de  demeurant  fors  que  ton  dampnement. 

De  toute  ta  richesse,  de  toute  la  substance 
Que  tu  leur  as  lessez  en  très  grande  habundance 
Ne  donneroient  pour  toy  ne  pour  ta  deliurance 
Pour  un  poure  homme  auoir  ung  jour  sa  substance. 


La  peine  que  je  endure  surmonte  tout  martyre  Or  peut  doncques  dolent  corps  sentir  et  prouuer 
Que  cueur  pourroit  penser  ne  langue  saroit  dire  Pour  quoy  on  doit  le  monde  fuir  et  réprouuer 
Sans  confort,  sans  remède,  a durer  tend  et  tire:  Car  on  ne  peult  en  luy  fors  fallace  trouuer 
Quant  peine  tousjours  dure  il  n’est  mal  qui  soit  Et  si  ne  le  peult  on  que  par  la  mort  prouuer, 

[pire. 

Du  sont  tes  champs,  tes  vignes,  tes  terres  cultivées  Tu  n’as  plus  maistre  ouurier  que  riche  robbe  taille 
les  maisons,  tes  chevaux  et  haultes  tours  levées  Car  tu  as  la  liurée  de  pouure  garsonnaille 
les  pierres  précieuses,  tes  couronnes  dorées  Tu  ne  feras  jamais  a pouure  gens  la  taille 
De  l’or  et  de  l’argent  les  sommes  emboursées?  Ne  n’auias  grans  cheuaulx  pour  entrer  en  bataille. 

8 

Le  monde  hier  te  portoit  révérence  et  honneur  Or  te  tire  vermine  et  derompt  et  dessire 
Les  grans  et  les  petis  te  clamoient  leur  seigneur  A tout  ce  que  je  diz  ne  sauroye  contredire. 

11  n’estoit  si  grant  homme  qui  n’eust  de  toy  peur: 

Or  tu  as  tost  perdu  ta  gloire  et  ta  valeur.  Tu  n’as  pas  maintenant  la  peine  et  le  torment 

Que  je  seuffre  par  toy  sans  quelque  allègement 
Regarde  bien  ta  vie  puis  ta  mort  si  remire  Mais  tu  l’auras  après  le  jour  du  jugement 

Tu  as  esté  tirant  qui  tout  prenoye  'i  tire  Quant  reuiendras  en  vie,  ou  Tescripture  ment. 


LA  CT  EU  R. 

Quantle  corps  vit  que  Tame  tellement  se  parmeine  Quant  la  teste  ot  leuée  et  sa  vertu  reprise 
Les  densestrainct  moult  fort  et  mect  toute  sa  peine  Si  dit  a l’esperit,  j’ay  mal  mis  mon  seruice 
A gémir  et  se  plaindre  et  la  teste  demene  Tu  as  prins  plait  a moy  si  comme  folle  et  nice 

Gomme  sopirer  puis  et  prandre  son  alêne.  Il  nefinera  pas  du  tout  à ta  deuise. 


La  grande  Danse  Macabre* 


59 


Se  n’est  pas  merueille  se  le  corps  se  meffait 
Car  de  par  soy  en  luy  il  n’y  a rien  parfait 
Légièrement  s’cncline  et  tantost  a deflfait 
Tout  ce  que  le  droit  veult  et  ce  que  raison  fait. 


Les  délices  mondaines  la  font  desmesurer 
Si  que  sans  péché  gaire  ne  peult  homme  durer. 


La  char  qui  doit  pourrir  ne  scet  point  de  malice 
On  la  demaine  ainsi  comme  une  beste  nice 

D’une  part  fiert  le  dyable,  d'aultre  le  monde  rue  Légèrement  s’encline  a vertu  ou  a vice 


Pour  quoy  la  poure  char  ne  pourroit  estre  vue 
Que  ne  soit  par  délit  de  léger  abatue 
Ou  par  consentement  desconfite  et  perdue. 

Mais  ainsi  com  tu  dis  Dieu  ta  faicte  et  crée 
De  sens  et  de  raison,  d’entendement  aornée 
11  ta  faicte  ma  dame  et  a toy  ma  donnée  : 

Ta  chamberière  suis,  par  toy  suis  gouuernée. 


Mais  l’esperit  doit  estre  sa  dame  et  sa  nourrice. 

Vices  et  péchés  faire  ce  estoit  ma  nature 
Pourtant  se  j’aymal  fait  je  n’ay  fait  que  droiclure 
De  droit  faire  ne  doit  aucune  créature 
Estre  blasmée,  ne  qu’on  luy  dye  ou  face  injure. 


Puis  doncques  que  l’ame  a la  char  encommande 
A la  char  il  fault  faire  tout  ce  quelle  commande  ; 
Puis  doncques  que  Dieu  ta  sur  moy  donné  puis-  Je  tiens  à grant  folie  contre  moy  la  demande 
Et  ta  donné  raison  et  clère  congnoissance  [sance  Que  tu  faiz  de  péché,  ne  scay  que  me  demande. 
Tu  deusse  auoir  esté  de  telle  prouidence 


Que  je  n’eusse  fait  mal  par  aucune  ignorance. 

Sages  hommes  doivent  tous  sauoir  et  entendre 
Que  on  ne  doit  la  char  ne  blasmer  ne  reprendre  : 
Le  blasme  en  est  à l’ame  qui  ne  la  veult  deffendre 
Corps  se  doit  déliter  et  tous  ses  aises  prendre. 

Se  l’esperit  ne  fait  la  char  considérer 
Chaulî,  froit,  fain  et  soif  ne  l’y  fait  endurer 


De  toy  vient  le  péché,  de  toy  vient  la  folie 
Je  ne  puis  plus  parler  ne  te  desplaise  mie 
Car  je  sens  entor  moy  une  menue  maignie  , 
Qui  me  mort  et  derompt,  vaten  et  je  ten  prie. 

Celle  menue  maignie  sont  pluseurs  vermisseaux 
Gros  enuiron  comme  sont  pointes  de  fuseaux 
Mon  ventre  en  est  tout  plain,  si  est  toute  ma  peaux 
De  moy  ilz  feront  plus  de  cent  mille  morceaux. 

VACTEVR. 

Lors  a dit  Tame  au  corps  : encor  n’est  pas  a point  Ta  parole  est  amère,  de  doulceur  n’y  a point 
De  lesser  la  querelle  ne  le  plait  en  tel  point.  La  coulpe  metz  sur  moy  que  durement  me  point. 


Toy  char  pouure  et  dolente  pleine  d’iniquité  Car  lu  es  trop  allez  le  chemin  et  la  voye 

Ta  foiblesse  m’a  fait  perdre  ma  dignité  Des  delictz  corporeulx  que  je  te  deffendoye. 

En  tes  paroles  n’a  aucune  vérité  De  l’ennemy  d’enfer  "que  toujours  nous  guerroyé 

Et  tout  tant  que  tu  dis  n’est  fors  que  vanité.  Pour  quoy  auons  perdu  de  paradis  la  joye. 

Vérité  est  que  l’ame  doit  la  char  châtier  Le  monde  deuant  hier  te  monstroit  beau  visage, 

Mais  la  char  ne  se  veult  pour  l’ame  corriger  Richesse  le  donnoit  et  délices  au  large 
Se  l’ame  la  reprend  ne  fait  que  rechigner  Et  si  te  promectoit  de  viure  long  eage: 

Tousjours  veult  gourmander,  rifler,  boire  et  men-  Ore  te  fait  la  moe,  c’est  paier  ton  musage. 

[ger. 

L’ACTEUR. 

Quant  le  corps  voit  que  l’ame  si  trèsfort  le  reprent 
A crier  et  à braire  vers  elle  se  reprent 
Puis  après  simplement  sa  parolle  reprent  : 
Forment  est  dur  le  cueur  à qui  pitié  n’en  prent. 

CF  PARLE  LE  CORPS  A L’AME. 

Hélas,  quant  me  pouuoye  haultement  maintenir 
Mes  grans  possessions  et  mes  terres  tenir 
Lors  oncques  do  la  mort  ne  me  peult  sôuuenir 
En  piece  ne  cuidasse  a tel  honte  venir. 

Et  si  n’eust  pas  souffrit  tout  le  temps  de  ma  vie 
Pour  cela  plus  grant  peine  te  deust  estre  donnée.  D’y  auoir  bien  pensé  et  mis  mon  estudie  : 


Quand  la  char  doit  jeûner  elle  a mal  en  la  teste 
Se  elle  ne  boit  matin  c’est  une  grande  tempeste  ; 
Un  peu  de  pénitence  luy  fait  si  grant  moleste 
Qu’on  ne  peult  d’elle  auoir  joye,  solas  ne  feste. 

Je  deuoye  par  droit  auoir  la  signorie 
Mais  tu  la  mas  fortraite  par  ta  lozengerie 
Tes  délices  charneux  et  ta  maluaise  vie 
Ou  parfond  puis  d’enfer  ont  ma  teste  plongie. 

Bien  scay  que  j’ay  erré  quant  ne  t’ay  réfrénée 
Mais  par  tes  flateries  suis  este  barètée  : 

Par  tes  mondains  plaisirs  m’as  après  toy  menée 

le  que  je  ne  fiz  oncques  ne  heure  ne  demie 
lyr  parler  de  mort  je  ne  vouloye  mie. 

1 ne  souffîsoit  pas  tout  le  temps  de  ma  vie 

ans  autre  chose  faire,  si  non  a estudie 

'our  bien  viure  et  morir,  mais  je  ne  congnoissoye  mie 

,e  mal  que  je  faisoye  ne  ma  grande  folie. 

)r  voy  je  bien  sans  faille  que  a mort  rien  n’eschappe 
[y  vault  or  ne  argent,  manteau  fourré,  ne  chappe 
lommandement  de  roy,  ne  autorité  de  pape 
Irans  et  petis  conuient  passer  icelle  trappe. 

ien  voy  que  es  damnée  et  que  je  le  seray 
U seuffrez  maintenant,  après  je  souffreray 
lais  assez  plus  tu  dois  souffrir  que  ne  feray 
[It  par  moult  de  raisons  je  le  te  monstreray. 

I ray  est  que  en  pleuseurs  pas,  l’escriture  raconte  : 
l ant  plus  Dieu  donne  a Thomme  et  tant  plus  hauHe  monte 
l'ant  plus  estroiternent  luy  fauldra  rendre  compte 
'It  si  fault  à compter  tant  aura  plus  grant  honte. 

>ieu  ta  donné  raison,  sens  et  entendement 
olonté  de  fuir  maulvais  consentement 
It  puissance  de  faire  son  commandement 
l'e  ce  rendras  tu  compte  au  jour  du  jugement. 

l'e  tes  puissances  nobles  as  forment  abusé 
l 'ont  ton  temps  as  perdu  et  folement  usé 
It  ton  fait  douant  Dieu  est  moult  fort  accusé  : 

/ 

'our  quoy  t’a  par  raison  paradis  refusé. 

liais  a moy  qui  ne  suis  que  ta  pouure  portière 
l!ue  vermine  assault  et  douant  et  derrière 
'ieu  ne  m’auoit  donné  puissance  ne  manière 
•ont  je  puisse  sans  toy  aller  n’auant  n’arrière. 

1 a char  ne  peult  sans  l’ame  ne  venir  ne  aller 
lonter  en  paradis  ne  enfer  deualer 
ans  l’ame  ne  peult  elle  ne  sentir  ne  parler 
(e  les  uns  reuélir,  ne  les  pouures  hosteler. 

lais  se  l’ame  vouloit  ouurer  par  bonne  guise 
imer  Dieu  de  bon  cueur  et  faire  son  seruice 


Honnorer  son  prouchain  et  seruir  saincte  ég^se 
Elle  menroit  la  char  du  tout  à sa  deuise. 

Pour  ce  que  j’ay  esté  tousjours  a toy  encline 
Geste  maison  estroicte  me  débrise  l’eschine 
Et  selon  l’ordenance  de  Dieu  qui  point  ne  fine 
Je  suis  toute  puante  et  pleine  de  vermine. 

L’escriture  raconte  que  morir  il  conuient 
Et  que  dure  sera  une  journée  qui  vient 
Quant  peine  temporelle  éternelle  deuient 
O comme  fol  est  l’iiommea  quipoint  n’ensouuient. 

L’ ACTEUR. 

A doncques  s’escrie  l’ame  par  grant  affliction  : 
Hée  Dieu  pour  quoy  m’as  faicle  de  tel  condicion 
Que  je  viuray  tous  temps  sans  terminacion 
En  peine  quant  certain  estoye  de  ma  dampnacion. 

Je  tien  la  beste  brute  plus  que  moy  eurée 
Car  quant  son  corps  est  mort  son  ame  est  allée  : 
Pour  ce  mevaulsist  mieulx  que  je  fusse  anichillée 
Quant  fuz  crée  que  d’estre  ainsi  tousjours  damp- 

[née. 

CY  DEMAISDE  LE  CORPS  A L’AME, 

Respond  moy  dit  la  char  d’une  telle  demande:  • 
Geulx  qui  sont  en  enfer  en  si  grant  pénitence 
Comme  tu  vas  disant  ont  ils  point  d’espérance 
D’aucun  allègement  ne  de  leur  deliurance? 

Les  nobles,  les  gentilz  qui  sont  de  hault  parage 
Ou  cculx  qui  ont  lessé  or,  argent  en  hostage 
Pour  or  ne  pour  argent,  pour  sens  ne  pour  linage 
Sur  les  aultres  dampnés  ont  il  point  d’auantage.^ 

CY  RESPOND  L’AME  AU  CORPS. 

Ta  demande,  dit  1 ame,  est  trop  peu  raisonnable 
Car  selon  la  sentence  de  Dieu  ferme  et  estable 
Tous  ceulx  qui  sont  dampnés  ont  peine  pardurable 
Ne  force  ne  prière  point  ne  leur  est  aidable. 

Se  tous  religieux,  prescheurs  ou  Cordeliers 
Chantoient  tous  les  jours  messes,  disoient  mille 

[psaultiers. 

Se  le  monde  donnoU  pour  Dieu  tous  ses  deniers 
IN’en  tireroient  une  ame  de  cent  mille  milliers. 

Le  dyable  y est  toiisjours  en  la  forsennerie 
De  tormenter  les  âmes  il  a tousjours  enuie: 
Prometz  luy,  paye  le,  ton  corps  luy  sacrifie 
Pour  ce  ne  te  donra  ung  grain  de  courtoisie. 

Des  nobles  et  des  riches  te  diray  la  manière 
Sans  grâce  sans  déport  leur  peine  est  entière: 
Tant  plus  sont  estes  hault  de  tant  plus  sont  arrière 
Et  tant  souffrent  plus  grant  pouureté  et  misère. 

On  ne  voit  en  enfer  que  ténèbres  obscures 
Des  ennemis  sans  nombre  en  horribles  figures 
Dragons,  serpens,  crapaux,  tous  vélins  et  ordures 
Pour  tormenter  hélas  les  dampnées  créatures. 


L’ÂCTEVR. 


Quant  mectoit  à parler  l’ame  toute  sa  cure 
Trois  Dyables  sont  venus  en  leur  laide  figure 


Danse  Macabre. 

Tout  horribles  visages,  plus  grant  contrefaiture 
Que  on  ne  pourroit  veoir  en  livre  ne  painture. 

Graffes  de  fer  agues  en  leurs  mains  ils  tenoient 
Feux  grégois  tout  puant  par  la  bouche  gétoient 
Serpens  enuelimés  en  leurs  oreilles  estoient 
Comme  brandons  de  feu  les  yeulx  fiambans  avoient. 

Un  chascun  de  ces  trois  getoit  sa  gaffe  torte 
La  pouure  ame  ont  chergie  comme  une  beste  morte 
Mais  quant  elle  congniit  d’enfer  l’horrible  porte 
Durement  se  complaint,  forment  se  desconforte. 

Et  entre  ces  trois  Dyables  à haulte  voix  sescrie 
Secours  moy,  secours  moy  Jhésus  fils  de  Marie 
Ne  considère  pas  maintenant  ma  folie 
De  Dauid  te  souuiengne  et  de  ta  courtoisie. 

Quant  les  trois  ennemis  ont  ce  mot  entendu 
Haultement  ont  cryé  : trop  auez  actendu 
Musart  : on  doit  auoir  son  temps  bien  despendu 
Deuant  que  le  mérite  de  l’euure  soit  rendu. 

Dor  en  auant  ne  vault  rien  le  crier  ne  braire 
Car  plus  ne  trouueraz  Jhésucrist  débonnaire: 
Maintenant  te  conuient  en  ung  tel  lieu  retraire 
Que  jamais  ne  verras  clarté  ne  luminaire. 

A ces  dures  nouuelles  le  preudom  se  resueille 
S’il  fut  espouuenté  ne  fut  pas  de  merueille: 

A mener  bonne  vie  tantost  il  s’apareille 
Et  seruir  Dieu  du  cueur  des  lors  jour  et  nuit  veille. 

De  tous  péchés  pardon  Dieu  nous  véulle  donner 
Et  c’est  mortelle  vie  tellement  demener 
Que  nous  la  puissions  tous  en  sa  grâce  finer 
Et  auec  luy  joye  pardurable  mener. 

AMEN. 

Cy  finit  le  débat  du  Corps  et  de  VÂme. 


La  grande  Danse  Macabre, 

S’ENSUIT  LA  COMPLAINTE  DE  L’AME  DAMPNÉE. 

Donc  braire  me  fault  et  crier 
Pour  le  gref  mal  et  le  torment 
Qu’il  me  conuient  cy  endurer 
A jamais  pardurablement. 

Chascun  apparçoit  vrayement 
Que  de  la  mort  suis  suppléante 
\iure  cuydoye  longuement 
Et  en  enfer  si  ma  planté 
Pour  ce  chascun  entalenté 
Soit  de  bien  viure  en  ce  monde 
Affin  que  par  son  orphante 
En  mort  Dieu  ne  le  confonde. 

Vray  est  que  quant  j’estoye  au  monde 
En  mal  mectoye  toute  ma  cure’: 

Pour  ce  que  du  bien  ne  lins  compte 
Le  mal  m’est  torné  a usure. 


ous  pécheurs  qui  fort  regardez 
Cy  de  moy  Terrible  figure 
De  mal  faire  bien  vous  gardez 
Car  ce  monde  bien  petit  dure. 

Aduisé  chascun  en  quel  cure 
Pour  les  maulx  que  j’ay  faiz  suis  mis  : 

Es  dyables  suis  baillé  eu  cure 
Et  en  enfer  est  mon  logis. 

Las  le  monde  m’auoit  promis 
Que  je  viuroye  longuement 
Las  voyés  je  suis  icy  mis 
A jamais  sans  definement. 

Et  combien  que  j’eusse  soutient 
Eu  Yolanté  de  m’amander 
Pour  la  mort  qui  m’a  prins  courant 
Je  n’y  ai  eu  remédier. 

Donc  raison  est  puis  que  n’euz  cure 
Fors  seulement  d’optemperer 
A la  charongne  que  Tarsure 
D’enfer  me  viengne  consumer. 

A ma  charongne  consoler 
Las,  pour  qiioy  oncques  me  consenti 
C’est  raison  de  le  comparer 
Trop  tart  je  m’en  suis  repenti. 

Trop  tart  a grant  deul  je  le  dy 
Pour  quoy  je  ne  voy  tour  ne  voye 
Que  jamais  je  puisse  d’ici 
Yssir  ne  auoir  nul  jour  joye. 

Or  et  argent  en  ce  monde  auoye 

Dont  je  fuz  fol  et  glorieux 

Car  désordonneement  larmoyé 

C’est  plus  que  Dieu  ne  que  les  cieulx. 

Larron,  glouton,  luxurieux 

Plus  que  nul  autre  en  mon  viuant 

Ay  je  esté  et  en  tous  lieux  : 

Or  regarde  que  testament 
Félon  et  furieux  souuent 
Ay  esté  toute  ma  vie 
Rauisseur  et  fort  murmurant 
Orgueilleux  et  tout  plein  d’envie. 
Hélas  ma  très  maudicte  vie 
Que  je  raconte  en  vérité 
Mon  barat  et  ma  tricherie 
M’ont  de  tout  bien  déshérité 
Car  nul  est  qui  l’iniquité 
Peult  penser  ne  le  grief  forment 
Que  souffrir  me  font  sans  pité 
Les  Dyables  qui  me  détiennent: 

Enseignement  proffitahle 

et  h 


Danse  Macabre, 

Or  puis  je  crier  en  brayant  : 

Las,  pour  quoy  fus  je  oncques  né 
Trop  mieulx  me  vaulsit  maintenant 
Que  je  fusse  mort  auorté 
Puisque  ainsi  est  que  abandonné 
Je  suis  es  mains  de  l’ennemy 
Et  que  j’ay  esté  condampné 
A jamais  demorer  a luy  : 

Pour  ce  je  prie  et  suppli 
Chascun  de  pénitence  faire 
De  scs  péchés,  affîn  que  icy 
Ne  soit  mis  dedans  ce  repaire. 
Pensez  donc  chascun  à bien  faire 
Je  vous  emprie  sur  toute  rien 
Affin  que  Vostre  aduersaire 
Ne  vous  empoigne  en  son  lien. 
N’actendez  pas  dehuy  à demain 
La  mort  mercy  ne  vous  fera 
Car  celluy  est  ennuit  tout  sain 
Qui  demain  pas  vif  ne  sera. 

Grant  paour  doit  auoir  tout  homme 
Qui  sa  vie  a péché  donne 
Et  ne  tient  les  commandemens 
Car  il  en  soffrira  tormens 
En  enfer  perdurablement 
Et  après  le  grant  jugement 
Qui  moult  sera  espouuentable 
Accompagné  sera  de  dyable 
Si  n’a  icy  grant  repentence 
Et  face  fruit  de  pénitence. 

EXP  L IC I T. 

à toutes  gens  pour  bien  viure 

'en  mourir. 


Qui  a bien  viure  veult  entendre 
A mourir  lui  ennuient  apprendre 
Car  nul  bien  viure  ne  saura 
Qui  a mourir  aprins  n’aura. 


Retien  cestuy  enseignement 
Pense  une  fois  tant  seullement 
Ung  chascun  jour  que  tu  mourras 
Par  ainsi  bien  viure  pourras. 

Aprens  a viure  moyennement 
Ainsi  viuras  plus  seurement 
Car  de  tant  plus  haut  monteras 
Plus  a la  fin  dolent  seras. 

Fuy  orgueil  et  fuy  auarice, 

Aymé  Dieu  et  garde  justice 
De  trop  hault  estât  ne  te  chaille 
Car  le  plus  hault  ne  vault  pas  paille. 

L’estât  du  monde  est  variable 
Ne  cuyde  nul  qui  soit  estable 
Le  temps  se  change  en  peu  d’heure  : 
Tel  rit  au  matin  qu’au  soir  pleure. 

Tant  que  tu  seras  en  puissance 
Chascun  te  fera  réuérence 
Mais  se  fortune  t’est  contraire 
Adonc  verras  chascun  retraire. 

Nul  ne  tiendra  de  toy  plus  compte, 
Et  fusses  filz  de  roy  ou  conte 
Chascun  de  toy  s’elloignera 
Et  comme  fol  te  laissera. 

Fortune  n’est  pas  tousjours  une 
Comparé  tu  es  a la  lune 
Qui  croist  et  décroist  en  peu  d’heure, 
En  ung  estât  point  ne  demeure. 

P'ol  est  l’homme  qui  trop  se  fie 
En  fortune,  je  le  affie 
Son  estât  est  trop  deceuable 
Et  en  peu  d’heure  variable. 

Regarde  tout  l’estât  du  monde 
Et  premier  cil  qui  plus  habonde 
En  richesse  et  auctorilé 
Tu  trouueras  tout  vanité. 


Que  te  vault  ce  que  tu  es  riche 
Puisque  tu  es  auer  et  cViiche. 

De  bien  faire  tu  te  retardes 

Et  si  tu  ne  scès  pour,  qui  tu  gardes. 

Fol  est  qui  trop  cuyde  estre  saige 
Et  qui  baille  son  ame  en  gaige 
Pour  assembler  trop  grant  auoir, 
Mieulx  vault  assez  que  trop  auoir. 

Le  fol  souuent  en  sa  follie 
Prent  plésir  et  se  glorifie 
En  ce  qui  lui  est  tout  contraire 
Et  faulte  de  sens  luy  fait  faire. 

Toy  qui  mets  au  monde  ta  cure 
Pence  au  mal  à la  peine  dure 
Que  les  pécheurs  endureront 
Quant  en  enfer  trébucheront. 

Tu  voys  mourir  et  folz  et  saiges 
Foibles  et  fors,  et  roys  et  paiges. 

Tu  voys  que  mort  n’espargne  rien 
Pense  doneques  de  faire  bien. 

Tu  ne  scès  quant  départiras 
De  ce  monde  ne  ou  tu  yras. 

Mais  au  moins  crois  sur  toute  rien 
Que  bien  auras  se  tu  fais  bien. 

Tu  trouveras  certainement 
Après  ta  fin  tant  seullement 
Le  bien  ou  le  mal  que  feras 
Et  selon  ce,  jugé  seras. 

Tant  que  tu  vis  et  a de  quoy 
Pence  en  ce  monde  de  toy 
Et  n’atens  pas  que  tes  parens 
A la  fin  te  soyent  garens. 

Or  regardez  et  aduisez 
Que  par  orgueil  vous  desguisez 
Que  tel  fierté  proffitera 
A celluy  qui  dampné  sera. 

Regarde  ta  fragilité 
Ainsi  auras  humilité 


Trop  grant  orgueil  t’abaissera 
Humilité  tessaulsera. 

Puis  que  voyons  certainement 
Que  mourir  fault  finablement 
Pensons  doncques  de  si  bien  viure 
Que  d’enfer  nous  soyons  deliure. 


AMEN. 


Cy  finit  la  Danse  Macabre  hystoriée  et  augmentée  de  pleuseurs  nouveaux  personnages 
et  beaux  dis.  et  les  trois  mors  et  les  trois  vif  ensemble,  nouuellement  ainsi  composée  et 
imprimée  par  Guyot,  marchant  demorant  à Paris,  ou  grant  hostel  du  collège  de  Nouarre 


en  Champ  gaillart,  Van  de  grâce  mil  quatre  cent  vingz  et  six,  le  septième  jour  de  juing. 


LILLE  , J M PRIME  RI  E DE  HO  RE  MAN  S. 

